Mesin Pengering Baju Je Tapi Luar Biasa Manfaatnya. Boleh Buat Isteri Makin Bahagia. Sweetnya!

Kejayaan sesebuah hubungan suami isteri bukan hanya sekadar komunikasi dan wang ringgit sahaja, tetapi kelengkapan yang merupakan keperluan isteri. Memang tidak nafikan, setiap keperluan itu, walaupun nampak remeh tetapi besar maknanya buat isteri terutama apabila ia adalah pemberian buat suami.

Begitu juga dengan perkongsian Mohd Fhais walaupun nampak biasa-biasa, tetapi ia memberi makna yang besar kepada isteri dan buat dirinya. Ikuti perkongsiannya.

Inilah hadiah paling bermanfaat saya pernah beri pada isteri.

Kalau serius nak bantu ringankan tugas isteri, saya rekemen bagi sebiji dryer mesin ni kat rumah kerana sebiji mesin ni sahaja boleh selesaikan berpuluh masalah dalam rumah.

Antaranya,

1 – Jimat masa kerana baju lebih cepat kering. Dah tak perlu nak tunggu sehari suntuk jemur baju di ampaian. Itu pun kalau langit cerah, kalau mendung 2-3 hari belum tentu kering.

2 – Kerja jadi mudah. Lepas basuh terus masuk mesin dryer. Dah tak perlu masuk bakul, angkat satu-satu bawa ke ampaian. Dapat ampaian jauh, boleh sado badan isteri tu angkat bakul hari-hari.

3 – Baju tak berhabuk. Habuk, benang, debu semua dia sedut. Bila jemur bawah matahari 3 benda dia tak sedut. Malah tambah teruk lagi ada la, dengan asap kereta, asap rokok, pasir berterbangan lagi.

4 – Kurang risiko kena bulu kucing. Kucing mana boleh nampak kalau ada port untuk landing ni. Mula la dia nak mengepet. Penuh bulu kucing kat baju. Kalau kucing jantan lagi bahaya, dia main pancut je kat ampaian tu.

5 – Privasi pakaian terjaga. Dari besar sampai kecil pakaian semua ahli keluarga kita ada privasi sikit. Tak ada la jadi tatapan mata orang lain yang lalu lalang kat situ. Selamat dari fitnah juga.

6 – Isteri tak payah risau tentang aurat. Semua buat dalam rumah. Ini manfaat paling besar sebenarnya. Kadang angkat baju tudung lupa pakai. Kalau hari hujan berlari nak angkat baju, tak perasan dah baju di pakai tu sempurna ke tak tutup aurat.

Ini belum cerita lagi manfaat seperti senang nak lipat baju, baju tak tersangkut, baju tahan lama dan berpuluh lagi manfaat lain yang memang boleh jimat masa, jimat tenaga dan jimat kerja orang rumah.

Bila isteri dah tak banyak buang masa dengan tugas basuh baju ni baru la dapat dia nak berkepit dengan suami 24 jam.

Wallahu A’lam,

Bukan je dapat keringkan baju, malah dapat buat hati isteri semakin cair meleleh tau.


Dua Tahun Pendam Hasrat Ingin Miliki Tandas Sendiri Di Rumah, Tak Sangka Kibar Bendera Putih Bantu Capai Impian.

Tak sangka ada hulur bantuan

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ibu Bapa Jaga Bahasa Bila Marah Pada Anak. Beri Kesan Jangka Panjang. Deep Perkongsian Ni.

Sebuah perkongsian yang menarik bagi ibu bapa bagaimana mengawal emosi apabila menguruskan anak-anak yang agak nakal.

Ikuti perkongsian Ted Aziz  moga jaadi panduan bersama.

“Nak kena lempang ker!..Don’t run like a crazy dog!”

Ini perkataan yang saya dengar dan lihat dari seorang ibu pada anaknya dalam kedai DIY di sebuah shopping mall semalam. Wah, dah nak kena lempang, jadi anjing gila pulak. Saya tengok muka adik kecil tu terkebil2 diam.

Mak ayah,
Memang stress bawa anak2 pergi mall. Kalau tak bersedia hadapi tingkah laku mereka, jangan pergi. Jika tidak itulah ayat yang keluar bila anak kita tak dengar cakap.

Bahasa ialah adab. Bila dihamburkan sebegitu pada anak kecil yang tak tahu menilai, di khalayak ramai maka bersedialah untuk menerima kesannya.

Ia satu kesan jangka panjang. Kita akan tuai hasilnya kemudian. Kita akan melahirkan anak yang akan marah atau memberontak seperti kita bila keinginan mereka tak dipenuhi.

Bahasa kita pada suami, layanan kita pada mak ayah di kampung, tingkahlaku kita dengan pembantu rumah, jiran dan juga cara kita berinteraksi dengan Allah dalam masalah ibadah, semuanya diperhalusi anak2 tanpa kita sedar. Anak2 mungkin gagal dengar cakap kita, tapi mereka tak pernah gagal meniru tingkahlaku kita.

‘Action Speaks Louder Than Words’.

Yang suami pun 1, kadang2 bagilah isteri masa sikit untuk ‘me time’. Bagi mereka jalan2 di mall tanpa hiruk pikuk anak2 sekali sekala. Biar dia berjalan melenggang ke dalam Kaison dan Daison. Pergi DIY. Biar dia berangan apa barang deco dia nak beli. Dapat berangan pun 1 anugerah release tension walau pun barang tu x beli pun. Baru berangan saja. Last2 keluar beli pasu bunga kecil atau frame gambar RM10. Itu pun dah dapat menenangkan hati yang terbeban dengan urusan rumah tangga.

Keluar DIY dapat pula Tealive Brown Sugar Pearl Milk Tea. Insya Allah balik rumah nanti boleh lipat baju dengan senang hati.

Kadang2, tekanan itu dari persekitaran. Boleh juga dari pasangan kita. Namun apa jua masalah, berhati2lah dengan bahasa kita pada anak.

“Anak umpama kain putih, kitalah yang mencoraknya”

Ted Aziz


Banyak Rupanya Fungsi Limau Nipis! Salah Satunya Penawar Resdung Petua Orang Lama

Selalu kita guna limau nipis dalam masakan je kan? Paling pun fungsi lainnya untuk kuruskan badan. Bukan itu je tau! Rupanya banyak lagi fungsi limau nipis ni dalam menjaga kesihatan badan, dan kecantikkan. Tak percaya? tengok petua tradisional orang lama kat bawah ni!

Bahan bahan yang diperlukan sangat ringkas, mudah didapati didapur namun berfaedah jika di praktikkan secara istiqomah. Antara rajin dan malas sahaja.

7 Petua Tradisional Limau Nipis

1. Ubat Kurus / Slimming
Jus Limau Nipis + Air Panas

2. Ubat Pemberi Tenaga
Jus Limau Nipis + Madu Asli

3. Ubat Batuk
Jus Limau Nipis + Kicap Cair

4. Memutih Gigi, Segar Nafas
Jus Limau Nipis + Garam

5. Air Mandian kulit sihat & segar
Jus Limau Nipis + Daun Sirih

6. Rambut Sihat, Bebas Kelemumur & Anti Rambut Gugur
Jus Limau Nipis + Santan + Garam

7. Penawar Resdung
Jus Limau Nipis + Daun Pandan

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Masker Daun Pandan Boleh Kecutkan Jerawat, Senang Dan Kos Pun Jimat!

Daun pandan antara daun herba yang boleh diolah dengan pelbagai jenis kegunaan harian. Tak hanya dalam masakan, malah daun pandan pun baik untuk merawat masalah kulit.

Jangan tak tahu, daun pandan juga mampu menyegarkan tubuh badan. Buatkan air rebusannya dan amalkan minum ketika suam. Kali ini jom cuba daun pandan sebagai masker pula. Muka pun cantik, jerawat pun hilang. Jom cuba.

Bahan Masker

/2 sudu teh air perahan daun pandan
1/2 sudu teh madu asli
1 biji pisang
1/4 sudu teh minyak zaitun
1/2 biji limau nipis

Cara membuatnya:

1. Campurkan semua bahan sehingga sebati dan biarkan selama kurang lebih 5 minit.

2. Masukan minyak zaitun ke dalam campuran.

petua ni.

Cara menggunakannya:

Sapukan masker ini pada wajah dan leher. Gunakan masker ini 2 kali seminggu.

Sumber : Petua Ibu


Rahsia Wanita Ini Turun 40kg Berat Badan, Ini Amalannya Ketika Pantang, Ibu-Ibu Wajib Buat Ni!

Mencapai berat badan ideal selepas melahirkan anak pastinya diimpikan semua wanita. Pun begitu proses menurunkan berat badan tidak mudah. Lebih-lebih lagi bila anak menyusu badan.

Sebenarnya bukan selepas berpantang yang patut kita kisahnya. Ketika berpantang, wanita sebenarnya sudah boleh melakukankan beberapa amalan yang baik untuk menurunkan berat badan.

Ikut cara wanita bernama Syaurah ini. Amalan berpantang yang dilakukan membolehkan dia turun 40kg selepas berpantang. Hebat! Jom ikut langkahnya.

Selepas berpantang, ada wanita yang mampu menurunkan berat badan dengan mudah. Namun ada juga yang sukar untuk menurunkan berat badan walaupun telah mencuba beberapa cara.

Ha meh mama Syaurah pulak nak share cara mama syaurah berpantang dari berat 83kg-43kg dalam tempoh berpantang dan memang terbaik untuk wanita yang bersalin secara ceaser amalkan. Untuk anda kembali ramping, perut kemas, pinggang ramping, dalaman cun melecun, anak bebas kuning, mama tidak sembelit . Luka baik cun punya dalam tempoh 44hari berpantang!!

Kongsi tip berpantang 83 – 43kg, ini rutin yang boleh di amalkannya:

1. Sepanjang Tempoh Berpantang
Sila lakukan perkara penting yang akan beri kesan jangka panjang dan untuk seumur hidup anda!

– Ikat rambut dan sanggul tinggi-tinggi ketat biar naik atas kepala.

– Berpilis dan berparam pada dahi dan badan untuk buang segala kekotoran dalaman dan mengelakkan anda pening , migrain dan paling teruk meroyan.

– Sila jauhkan diri anda dari kipas dan aircond selama 44hari ( minimumkan ).

– Memakai baju panas dan stoking tebal sampai ke betis itu wajib!!!!!

– Sila minum air kopi sekali sehari.

– Air kosong 1 gelas sehari (yang ni memang amalan ira).

– Minum air akar traditional untuk memastikan segala darah kotor, apa-apa yang tertinggal terutama darah bantal keluar dengan mudah dan memastikan dalaman kembali grip dan sihat semula.

– Dengan pengamalan air akar traditional ni seminggu je boleh keluar habis kekotoran dalam tu. Ira amalkan (teh herba) yang memang hilangkan dahaga, sejukkan badan, susu badan memang banyak dan tiada masalah sembelit. Yang penting perut cepat je kempis dan Ira dulu 4 darah bantal besar penumbuk keluar dari bawah.

– Sila makan makanan rebus dan bakar sahaja! Minyak-minyak ni tak elok untuk rahim , miss v dan badan kita yang sedang kembang disebabkan urat-urat yang putus selepas bersalin.

– Lebihkan air oren sunquick / buah sunkist dan elakkan makan semua buahan lain. Sunquick sahaja ya untuk mempercepatkan proses penyembuhan.(ini Dr. yang pesan ya, tapi memang berkesan).

– Bagi yang sembelit sila dapatkan ubat cair najis di hospital swasta yang kesan dia lebih baik dari hospital kerajaan sediakan. Kita bagi pendapat berdasarkan pengalaman ya, tapi dapatkan nasihat dari yang pakar dulu.

– Jauhkan diri anda dari suami dan elakkan perasaan “horny” kerana itu akan menyebabkan sistem badan jadi tidak terkawal dan potensi untuk meroyan dan bentan itu tinggi.

– Amalkan ikan haruan hidup dan pegaga untuk memperkemaskan lagi kedudukan rahim anda dan luka yang dipotong sewaktu anda di dalam “ot”.

– Elakkan makan makanan sejuk dan lauk pauk yang berat. Untuk mengelakkan badan naik secara mendadak dan akan susah kurus.

– Makan nasi 2 kali sahaja dan jangan tambah! Lauk banyak tak pe janji nasi sikit.

– Balance makan biskut cracker kosong! Jangan ada tambahan gula okay! Nak gula minum dalam air sunquick korang tu je ( ini pantang ira, pantang korang . Buat cara korang ye ).

-Jauhkan diri anda dari terkena angin luar (berjalan di dalam rumah sahaja ) hal ini untuk memastikan badan anda tidak dimasuki oleh angin (bahasa kampungnya) disebabkan bulu roma yang sedang terbuka luas selepas bersalin.

– Eakkan melakukan sebarang aktiviti yang melibatkan tenaga perut supaya perut anda tidak akan menggeleber dan tidak tegang sampai bila-bila.

– Urusan anak serahkan pada keluarga. Banyakkan rehat dan bertungku pada bahagian badan yang lain kecuali di bahagian jahitan sahaja.

2. Perkara Elak Buat
Elakkan aktiviti yang mengundang bentan, badan masuk angin, badan kembang dan badan sentiasa sakit.

– Jangan menyapu atau vacuum.

– Jangan basuh pinggan.

– Jangan sidai baju.

– Jangan angkat bath tub anak.

– Jangan kemas rumah.

– Jangan langgar pantang makan minum.

– Jauhkan diri anda dari suami selama tempoh 44 hari yang wajib ni.

– Jangan dukung anak kecil atau kucing.

– Jangan tidur dalam keadaan leher dan rambut terdedah dengan angin atau aircond dengan sengaja.

– Berbengkung selepas setahun bersalin.

– Amalkan jamu selepas kuning anak turun sahaja.

– Amalkan herba kayu untuk mendapatkan perut yang tegang kemas dan badan yang lebih menarik selepas bersalin.

Berpuasa pun boleh 30 hari tak dehydration, tambah sikit lagi 44hari tempoh berpantang . Bukan tak minum air langsung. Nak ikut boleh, kalau rasa tak boleh, ambik mana yang elok.

Ini tips berpantang keturunan ira, keturunan ira umur 60 muka tapi nampak muda remaja. Semua sihat bebas penyakit, kulit tegang, badan ramping dan sihat walaupun dah tua.

Sekarang alhamdulillah anak dah berusia 2 tahun 1 bulan, ira masih mampu fully breat feed tanpa miss sehari pun. ☺Nah ini tips berpantang ira! Boleh amalkan. Bagi yang dah terlepas pantang ni anak baru nanti mulakan semula in sha allah badan luaran dan dalaman boleh kembali muda remaja semula!

Good Luck!

Kredit Sahira Lim


Cara Mudah Suami Jaga Isteri Dalam Pantang. Kena Ada 5 Gajet Ini

Pengorbanan suami yang jaga isteri semasa pantang memang hebat! Semasa isteri dalam pantang, memang  tidak boleh buat kerja berat. Pada masa yang sama, kena jaga emosi isteri dalam pantang, barulah dapat elak meroyan.

Bagus juga perkongsian Dr Taufiq Razif, Pendidik Ilmu Parenting ini. Lepas pantang, suami boleh teruskan cara ini. Tentu isteri lebih teruja suaminya dah pandai masak. Bagi yang bukan pengalaman pertama, boleh je dapatkan gajet yang dicadangkan ini. Moga berjaya wahai en suami, cewah!

_________________________________________________________________

Tadi saya sempat ajar seorang kawan saya yang baru pertama kali jaga isterinya berpantang.

Ni 5 Gajet Yang Suami Kena Ada Kalau Taknak Penat Sangat Bila Jaga Isteri Berpantang :

1. Iron philips – serius mudah kerja ada iron ni. Sekali gosok, bahagian belakang pun ikut licin sekali. Kedut degil bahagian kolar pun cepat je hilang.

2. Air Fryer – yang ni subhanallah penyelamat paling hebat bila suami tak ada skill memasak. Tinggal letak dan tekan je. Buka buka je dah masak. Sihat pulak tu sebab tak guna minyak sangat kan.

3. Dryer – Mana mana jenama pun tak apa. Ikut bajet je. Memang letrik naik sikit la tapi Return of Investment ( ROI ) kalau guna dryer ni memang berbaloi. Masa yang suami guna untuk sidai baju tu boleh kita gunakan untuk buat benda lain. Mandikan anak ke, urut isteri ke.

4. Dryer + Washing Machine – Ni paling berbaloi la sebenarnya. Sekali cuci, angkat tu dah kering dah. Cuma hati hati la cuci najis baby tu. Hilangkan dulu najis fizikal yang melekat baru boleh campak masuk.

5. Periuk Noxxa – Ni masyaAllah sangat best. Tekan tekan beberapa minit je dah siap masak. Daging seliat apa pun bila dah kena Noxxa ni memang cepat empuk! Boleh la nak masukkan dalam diet isteri berpantang tu nanti.

p/s : InsyaAllah suami yang ada 5 gajet ni takkan mudah mengalah untuk jaga isteri berpantang. Jangan pelik, suami pun pandai meroyan kalau letih tau. Tahu pun letih kan jaga baby + urus rumah

p/s : Semua suami memang kena rasa sekali jaga isteri berpantang walau sekali baru la akan timbul rasa empati pada pengorbanan seorang isteri.


“Betapa Hebatnya Aturan Allah, Dia Gantikan Arwah Ainul Dalam Masa Yang Tidak Terduga.” Ali Sebak Isteri Disahkan Hamil

Tidak ada kata yang mampu digambarkan oleh adik kepada allahyarham Abam bila mana mengetahui isterinya kini sedang hamil. Tatkala mereka sekeluarga dilanda duka, Tuhan selitkan hadiah kegembiraan dengan berita tersebut.

Syukur, gembira dan sebak. Pasti itulah yang dirasai oleh Ali yang merupakan pelawak dari kumpulan Puteh.

Dalam satu perkongsian, Ali memberitahu tidak menyangka isterinya Melati Fitri Abdullah kini sedang hamil enam minggu.

“Syukur pada mu Ya Allah, sesungguhnya Dia-lah sebaik-baik perancang…Hanya itu yang mampu saya ungkapkan buat masa ini. Di kala saya sedang berduka, Dia berikan kegembiraan buat kami sekeluarga.

“Betapa hebatnya aturan Allah, Dia gantikan arwah Ainul dalam masa yang tidak terduga ini.

“Cuma, kalau arwah Abam ada dia pasti sangat gembira dan teruja,” katanya sebak.

Ditanya mengenai kandungan isterinya, Ali memberitahu pemeriksaan berkala akan dilakukan mengikut prosedur seperti biasa.

“InsyaAllah, kami akan pergi ke klinik dan jalani pemeriksaan macam ibu hamil lain.

“Cuma bezanya kali ini, mungkin isteri akan diberikan lebih perhatian kerana pernah ada ‘history’ (anak mengalami jantung berlubang).

“Apa pun terima kasih kepada anda semua yang telah banyak mendoakan kami sekeluarga, hanya Allah SWT yang dapat membalasnya.

Ali pada 26 November tahun lalu, kehilangan puteri keduanya, Sharifah Nur Ainul Mardhiah yang disahkan meninggal dunia kerana jantung berlubang dan mengalami masalah injap jantung terbalik.

Ainul meninggal dunia selepas 17 hari dirawat di hospital dan menghembuskan nafas terakhir pada usia 3 bulan.

Selain Ainul, hasil perkongsian hidup bersama isterinya Ali mempunyai seorang lagi anak perempuan berusia tiga tahun, Sharifah Nur Aaira Qaireen.


Jaga Hati Jiran, Keluarga Ni Berhabis RM 4K Untuk Pastikan Tiada Bau Kucing Terhidu. Memang Terbaiklah!

Hidup berjiran memerlukan tolak ansur dan prihatin dengan perkara-perkara yang sensetif antara satu sama lain. Bukan sahaja tingkah laku dan budi bicara perlu diambil kira dalam berbuat baik dengan ahli kejiranan, malah bab kebersihan juga memberi kesan pada hubungan baik dengan jiran tetangga.

Contoh jelas, bila mana kita ada memelihara kucing peliharaan di rumah. Jika salah pertimbangan dan caranya boleh mengundang perbalahan di antara jiran yang paling hampir dengan rumah kita. Apa tidaknya, maslaah bau dan najis kucing umpamanya sering menjadi punca utamanya.

Namun tidak pernah sekali pun terjadi hal tersebut dalam keluarga  Puan Suraya Sulaiman dengan kejiranannya apabila memelihara bukan seekor malah lapan ekor kucing keseluruhannya. Jom ketahui perkongsiannya tentang tip dan cara bagaimana keluarga ini lakukan.

Memelihara 8 ekor kucing saya kena fikirkan perasaan kejiranan kiri dan kanan. Saya tidak mahu jiran-jiran rasa tidak selesa bila saya banyak membela kucing. Oleh itu, saya akan pastikan tiada bau. Malah disebabkan saya begitu mengambil berat hal ini, ada juga jiran-jiran saya tidak tahu yang kami sekeluarga memelihara kucing sebanyak ini.

Malah jika mereka berkunjung ke rumah saya pun ada di antaranya tidak sedar akan kucing di dalam rumah ini. Memandangkan anak-anak bulus semua saya tempatkan di bilik khas yang berada di tingkat atas bersebelahan bilik tidur anak ke dua saya Muhamad Aqil Faris, 14 tahun.

Rahsia tidak berbau

Bilik kucing direka khas untuk ‘anak-anak bulus’ kami  dengan menelan belanja RM4,000 semuanya. Di bilik tersebut ada penghawa dingin, blower dan apa yang lebih penting bekas najis adalah di tempah khas bagi menjamin kediaman ini tidak berbau. Ruang bilik juga direka khas untuk kelapan-lapan kucingnya berasa selesa.

Selain itu, kami juga meletakkan arang di dalam bilik kucing untuk memastikan bau dapat diserap sepenuhnya.

Tip Rumah Tidak Berbau

2. Disiplin dalam jaga kebersihan

3. Mandikan kucing


“Tenang Tengok Rumah Semua Hijau, Penuh Pokok.” 25 Tahun Kekal Tanam Pokok Bunga Halaman Rumah, Cara Wanita Tarik Perhatian Warganet!

Rumah yang indah sudah tentu menjadi idaman semua. Bukan sahaja dalamannya tetapi persekitaran luarnya.

Mempunyai halaman rumah yang dipenuhi pokok nan menghijau dan berbunga lebat sudah memberi ketenangan diri.

Lebih menarik pandangan mata tanaman pelbagai jenis pokok berbunga, corak dan berwarna-warni.

Apa yang pasti, pemilik adalah seorang pencinta kebun, suka bercucuk tanam. Bukan calang-calang perlu memastikan pokok dijaga rapi dan kemas sebegini. Ikuti perkongsian beliau.

Saya minat pokok bunga. Nk jadi macam ni..setelah 25tahun. Saya beli sikit sikit. Ahamdulillah.lama lama jadi bukit..Semoga jadi inpirasi buat sahabat yg sehobi dengn saya…koleksi..saya tak jual ya

Susun atur kemas

Pastinya apabila melihat rumah ada, ia seakan sebuah nursery tanaman, Sekali imbas, bagaikan berada di taman bunga. Tenang jiwa kala berada di persekitaran ini.

Teruha melihat susun atur pokok bunga ini penuh kreatif. Pasu di susun dengan kemas di halaman rumah.

Warganet beri pujian

Sungguh inspirasi!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Awet Muda Betul! Dah Masuk Usia 50 Tahun Syafinaz Selamat Kekal Cantik, Ini Rahsianya

Tidak makan dek usia, siapa sangka dengan wajah yang sentiasa awet muda, penyanyi dan guru vokal, Datuk Syafinaz Selamat, kini sudah memasuki usia 50 tahun.

Setelah berjaya mengorek rahsia awet muda dari beliau, ternyata Syafinaz sangat menitikberatkan penjagaan kulit dan badan sejak usianya 16 tahun lagi.

Syafinaz berkata, dia sangat menitikberatkan penjagaan kulit dan badan memandangkan memiliki jenis kulit yang sangat sensitif.

Berkongsi mengenai tip penjagaan kulit, Syafinaz berkata dia sentiasa mengamalkan pemakaian ‘mask’ muka dengan kerap.

“Saya selalu memakai ‘mask’ muka. Saya tidak tipu apabila saya cakap saya mempunyai lebih dari 10 jenis ‘mask’. Selagi ada ‘mask’, tak kira mahal atau murah, saya akan beli dan pakai.

“kadang -kadang dalam sehari saya memakai ‘mask’ sebanyak dua kali,” ujarnya.

Selain itu, pelontar suara soprano akan memastikan dirinya sentiasa terhidrat dengan minum dua gelas air kosong setiap pagi.

“Dan, saya juga akan memastikan setiap pagi saya bangun tidur, saya akan minum dua gelas air kosong,”ujarnya lagi.

Untuk pengetahuan, amalan minum air pada waktu pagi terutama selepas bangun tidur dapat mencuci perut dan mengimbangkan sistem limfa. Apabila sistem limfa stabil dan seimbang, maka badan akan memiliki sistem imun yang kuat. mengelakkan badan daripada jatuh sakit dengan kerap.

Sumber: Gempak


Hati Berbunga Anak 7 Tahun Pandai Minta Pakai Tudung, Warganet Minta Fynn Jamal Kongsi Tip!

Bak kata pepatah, melentur buluh biarlah dari rebungnya. Begitu dalam mendidik anak-anak, nak ajar sesuatu sedari kecil barulah mudah mereka praktikkan hingga ke besar. Lebih-lebih lagi dalam mendalami ilmu agama.

Itulah yang dipraktikkan oleh selebriti media sosial, Fynn Jamal yang meluahkan rasa gembira apabila sejak kebelakangan ini anak angkat perempuanya, Sakti Kencana Dewi, 7, gemar mengenakan hijab setiap kali mahu keluar daripada rumah.

Tidak pernah memaksa mahupun menyuruh, Fynn berkata biarpun tudung yang dikenakan hanyalah dalam jangka masa yang singkat, namun Sudahpun membuat hatinya merasa seakan berbunga.

“Dua tiga menjak ni rajin minta tudung sebelum keluar. Hati ini rasa bahagia sangat, rasa terapung, mekar serasa jiwa, berbunga-bunga hati mummy (Fynn).

“Tapi itu lah, tak sempat sampai kedai biasanya dah tercabut. Penyek terus bunga dalam hati tadi haha.

“Sebenarnya memang belum suruh pakai pun. Sebab tahu dia pakai bukan sungguh-sungguh pun. Hari tu niqab dia nak pakai pun dia request sendiri,” tulisnya menerusi hantaran terbaharu di Instagram miliknya.

Dalam masa sama, pelantun lagu Arjuna Beta itu turut berkongsi pengalaman apabila pernah diajukan soalan mengenai cara dia dan suami, Hazrilfitri Hadzir mendidik serta membesar anak dengan baik.

Tidak mempunyai sebarang tips atau petua, Fynn berkata anak-anak akan mempelajari sendiri melalui apa yang dilihat daripada kedua ibu bapa.

“Bila ramai tanya tips, saya memang tiada tips. Tapi tidak apa, di usia begini belum wajib atasnya. Jadi kita guna didikan melalui tauladan sahaja. Anak-anak akan terima melalui apa yang dia nampak bukan dengar.

“Kalau mak ayah jaga agama dalam hati, anak-anak juga akan jaga. Mak ayah jaga solat, anak-anak akan jaga solat. Mak ayah jaga aurat, anak-anak akan jaga aurat,” jelasnya.

Untuk info, Fynn dan Hazrilfitri mendirikan rumah tangga pada 2008. Selain Kencana Dewi, pasangan tersebut turut memiliki seorang lagi anak angkat lelaki bernama Bakti Arjuna Fitri Abdullah.


Luahan Suami Ini Yang Pernah Putus Asa Dalan Hidup. Undang Sebak.

Kesukaran hidup kadang kala membuatkan kita rasa kecewa dan putus asa. Malah ia juga menjadikan rumahtangga porak peranda. Namun, jika pasangan saling menghargai dan saling melengkapi pasti ada jalan penyelesiannya.

Berat mata memandang berat lagi bahu yang memikul. Semoga perkongsian beliau menjadikan diri kita muhasabah diri untuk meneruskan kehidupan.

Beberapa pasangan nak berpisah hari ini juga bisik pada saya tak jadi nak berpisah. Allahuakbar. Terima kaseh Allah. Dialah Allah Maha Kaya. Maha Kuasa. Hati manusia dalam genggamanNya-ebitlew.

RAKAMAN VIDEO

Terkejut sangat sebak bila saya tanya siapa pernah rasa putus asa dalam hidup, rasa lebih baik mati je dan terasa macam nak bunuh diri?Seorang abang ni cerita rasa putus harapan dalam hidup sehingga datang rasa lebih baik mati je. Betapa rasa selalu susahkan isteri yang baik. Buat salah padanya. Hilang pekerjaan. Buntu cari kerja. Saya dekat dan cakap padanya Allah sayang padanya. Dia ada doa Nabi saw. Doa ibu bapa dan isteri. Abang tu peluk saya menangis.Selepas itu abang tu tanpa selipar terus pergi ke tempat isterinya peluk minta maaf. Semua sebak menangis. Ya Allah terharunya. Syukur abang ni baru dapat kerja dan berterima kaseh pada isterinya membawa beliau ke sini. Masya-Allah. Abang ini orang baik dan rendah diri. Isterinya baik dan memaafkannya. Doa seorang isteri yang solehah. Subhanallah. Syukur pada AllahBeberapa pasangan nak berpisah hari ini juga bisik pada saya tak jadi nak berpisah. Allahuakbar. Terima kaseh Allah. Dialah Allah Maha Kaya. Maha Kuasa. Hati manusia dalam genggamanNya-ebitlewJemput semua bersama dalam Keluarga Sunnah #PerbaikiDiri seterusnya di Kelantan, Melaka, Sabah dan Sarawak. Daftar di : Online : https://transformjiwa.com/keluarga-sunnahWhatsApp  : wasap.my/60173666848

Semoga kita muhasabah diri.


Sehari Dua Nampak Wife ‘Buat-Buat Bodoh’ Tak Masak, Suami Ni Tunjuk Skill Masak. Rupanya Power!

Biasanya hal memasak ni, kaum isterilah yang akan jadi ‘lead’ di dapur. Suami akan jadi ‘follower’ aje, masak bila perlu.

Malah ada juga suami yang jenis suka bila isterinya yang memasak hidangan keluarga. Bak kata perpatah, ‘air tangan’ isteri pengikat kasih. Namun, kadang kala, dalam rumahtangga ni suami isteri perlu give and take. Suam isteri kena saling tolong menolong agar rumah tangga kekal harmoni.

Begitu juga dengan kisah sebuah rumahtangga ini. Ada manis di situ apabila suami menerusi perkongsiannya memberitahu bahawa isterinya tidak mahu masuk ke dapur untuk memasak. Tidak mahu menyalah isterinya, beliau cuba memasak sendiri hidangan. Hasilnya memang power.

Meninjua di ruangan komen, ramai warganet memuji kerajinannya dan sikapnya yang memahami dan menghargai isteri tersayang.

Apa yang pasti, dalam rumahtangga ni, kadang kala, isteri berbuat demikian  untuk menarik perhatian suami.

SEHARI DUA NI nampak wife ‘buat-buat bodoh’ ..Tak bergerak ke ruang dapur, tak masak masakan kegemaran.. Kali terakhir aku menjeling.. Wife cuma siapkan secawan kopi untuk dirinya.. “..Whatt.. Kerasukkan apakah ini?!.. Mesti Doc Malar yang ajar diaa ni.. Hmmm..”
Aku mula pelik.. Aku dah mula syak sesuatu.. Aku beranikan diri melangkah ke dapur.. Aku buka peti ais 4 pintu.. “..Mak aii..” Hanya ada ikan merah dalam frezzer.. Apa yang sedang berlaku sebenarnyaa?! “..Musim² Lockdown ni boleh pulak koo ‘seketul’ kat situ.. Koo dah kenapa?..”
Aku gagahkan kudrat, aku perlu tunjuk skill kejantanan aku.. 50 juri sedang memerhatikan aku.. Aku mula bayangkan Chef Sherson sebab aku tahu itu sahaja idola aku saat ini.. Bersilatlah aku ke hulu ke hilir cak pong cak pong.. Akhirnya terhasil ‘Sup Ikan Merah Lockdown’..

“Sayanggg..” Fuhhh.. Terangkat kening wife layan ‘Sup Ikan Merah Lockdown’ aku 🤪 Padan muka! Demo x kenal baree.. Ingatan aku kepada suami dan lelaki di luar sana.. Jangan cepat mengalah.. Kita perlu kekalkan skill & kecerdikkan kita.. 💪 Beras Kita beli..


“Yes I’m Pregnant Again!.” Sempena Hari Lahir Ke-36, Ayu Raudhah Kongsi Berita Bakal Timang Anak Ke Lima!

lama tidak mendengar khabar pelakon cantik manis bermata galak ini. Terbaru, sempena dengan ulang tahun kelahirannya yang ke-36, Ayu Raudhah berkongsi berita gembira buat peminatnya apabila memaklumkan hamil anak kelima.

Khabar tersebut dimuat naik isteri kesayangan Zaquan Adha menerusi hashtag di di dalam status Instagramnya.

Di dalam perkongsian tersebut, adik kepada Rozita Che Wan ini berkongsi gambar-gambar ketika sambutan hari lahir bersama suami dan ahli keluarga serta teman-teman.

Ayu dan Zaquan berkahwin pada 21 Januari 2011. Hasil perkongsian hidup, pasangan ini dikurniakan empat orang cahaya mata yang bernama Muhammad Aisy Qaiser, 7 Muhammad Aisy Aryann, 6 Laura Zuleykha, 3 dan Muhammad Aisy Khaliq, 1.


Ayah Rakam Gambar Anak Dengan Lamborghini, Tak Sangka ‘Owner’  Baik Sangat!

Kasih ibu membawa ke syurga, kasih ayah sepanjang masa. Begitulah sikap seorang ayah yang sanggup melakukan apa sahaja demi membahagiakan anaknya.

Baru-baru ini tular sebuah video yang memaparkan seorang yang tanpa rasa malu sanggup melayan kehendak anaknya yang teringin bergambar disamping kereta mewah iaitu Lamborghini!

Namun tanpa mereka sedar gelagat mereka diperhatikan pemilik kenderaan berkenaan.

Siapa sangka, rezeki berpihak kepada mereka apabila pemilik berkenaan yang dikenali sebagai Vincent membenarkan kanak-kanak itu untuk bergambar di dalam kenderaannya.

Riak wajah gembira seorang ayah jelas tergambar setelah dapat memenuhi impian anaknya.

WARGANET KAGUM

Meninjau di ruangan komen, para warganet memuji pemilik kenderaan yang bersikap ‘humble’ . Antara komen adalah seperti berikut.

“Ini baru betul org kaya. Kaya senyuman kaya kongsi apa yg dia ada kaya sesama manusia kaya dengan duit tak payah cakap..terbaik boss tuan kereta.”

“Aku tak tau npe Aku tgk video nie..blh menitis air mata.”

“ Bila si anak melompat happy terkesan smpi ke hati aku wehhhh.”

“ Terima kasih boss..u made the boy n father best day ever.”

“ Wah bertuah anak tu..
pemilik kereta yg prhatin dn baik hati..
Terbaik.”

“ wow.. bagus dik.. tanam cita² tinggi, suatu hari awak akan berjaya macam tuan kereta tu juga.”

“ Bagus tak sombong. Terbaik boss.”

Sumber: TikTok lambobossvincentpoh_cdj


Saintis Korea Dah Buat Kajian, Daun Pisang Boleh Bertindak Antikedut!

Perkongsian info daripada saintis Dr. Suri Roowi ini menarik juga untuk kita ketahui. Siapa sangka, daun pisang boleh bertindak sebagai agen anti kedut.

Sebagaimana sebelum ini, kulit pisang sering dijadikan antara petua untuk hilangkan parut wajah dengan caranya yang begitu mudah.

Hanya menggosokkan kulit pisang secara rutin akan menampakan hasilnya pada wajah.

Pun begitu, selepas pendedahan akan mafaat daun pisang ini, pasti suatu hari nanti kita boleh amalkannya pula.

Kajian telah dilakukan oleh saintis Korea dalam jurnal Korean Society for Biotechnology and Bioengineering 31(2): 126-134 (2016) ke atas ekstrak daun pisang.

Hasil kajian mendapati ekstrak daun pisang boleh bertindak sebagai antikedut.

Ekstrak daun pisang bertindak dengan meningkatkan pro-collagen dengan menurunkan enzim MMP-1 dan MMP-2 (enzim yg terlibat dgn pembentukan kedut).

Bahan aktif ekstrak daun pisang adalah asid corosolic.Walau bagaimanapun belum ada maklumat rasmi tentang cara penggunaannya yang betul.


“Jika Selalu Marah Anak Atau Isteri Cepat Minta Maaf, Mungkin itu Sekat Rezeki Kita.” Rendahkan Ego Cara Sahahrul Jemput Rezeki Melimpah Ruah.

Sebenarnya tidak mudah untuk menjemput rezeki melimpah ruah buat diri dan keluarga. Selain berusaha, sedekah dan doa, berbuat baik kepada pasangan, anak dan ibu bapa adalah antara punca rezeki tidak berkurang.

Begitu juga dengan pelakon Mohd. Saharul Ridzwan bin Hashim atau lebih dikenali sebagai Saharul Ridzwan merupakan antara artis yang sering mendapat pujian daripada warganet mengenai rumahtangganya dan bapa yang penyayang.

Terbaru, muat naik gambar anaknya Ali di laman Instagramnya dengan kata-kata nasihat buat pengikut dilaman sosial sebagai iktibar.

Sambil memberi nasihat supaya rendahkan ego untuk meminta maaf supaya semua tindakan ini akan memberi rezeki yang melimpah ruah.

CEPAT MINTA MAAF, SUPAYA REZEKI TAK SEKAT.

Selamat pagi anak Baba. Sorry marah2 Ali

Kesian Ali, minggu lepas selalu dia kena marah dengan Baba. Kadang2 sebab kita stress and busydengan sesuatu benda, kita tak perasan terlepas marah tu dekat anak. Anak datang nak main, kita cakap, Nantiii! Jangan kacau! Dah anak merajuk dengan kita barulah terkial2 nak datang peluk.

Kawan kawan, agak-agak kita ni selalu marah anak or isteri kita, cepat-cepat lah kita mintak maaf, peluk orang yang kita sayang. Tanpa doa dari dorang ni kan, mungkin itu pun akan sekat sesetengah rezeki kita.

Ali nangis sampai sedu2 kadang2 bila kena marah, sudahnya Baba pulak berair mata bila tengok anak tak sihat lepas tu. Sayang family kita, baru Allah sayang kita

Untuk makluman Saharul dan isterinya Deena Emir mendirikan rumah tangga pada 16 September 2016. Pasangan ini dikurniakan dua cahaya mata iaitu Muhammad Luth Ali, 4,  dan Fateema Azzahra, 2 tahun.


Sekurang-kurangnya Sebulan Sekali Kena Amal Air Rebusan Ni, Untuk Nak Jaga Kesihatan Dalaman Wanita. Kena Cuba!

Terdapat pelbagai jenis minuman air rebusan daripada harba terpilih telah  diamalkan oleh kaum wanita sejak dahulu lagi. Kemudian diwarisi dari satu generasi ke generasi hingga ke hari ini, minuman herba terus menjadi amalan kaun wanita. Lebih-lebih lagi  dalam bab penjagaan kecantikan dalaman dan luaran wanita.

Berkongsi salah satu minuman air yang direbus daripada gabungan herba, Ida Zmri menyarankan ianya patut diminum sekurang-kurangnya sebulan sekali untuk memastikan kesihatan dalaman terjaga.

CANTIK LUARAN ,SIHAT DALAMAN
Hai ampa, ni kami nak share dengan ampa cara nak buat minuman untuk jaga dalaman  wanita. Jangan kira nak cantik luaran ja tau..dalam pun kena jaga jugak. Sama penting dua-dua tu.

Bahan-bahan pun senang dapat. Boleh kata dalam dapur kita memang sentiasa ada benda ni. Jom kita amalkan,semoga dalaman makin sihat, mantap bertenaga dan cik somi pun makin sayang.

First kita check dulu barang apa yang kita nak guna

Halia
Daun pandan
Kunyit hidup
Serai
Bunga cengkih , Bunga lawang , Kayu manis
Gula batu atau Gula perang atau Madu pun boleh

Caranya-caranya
1. Rebus semua bahan dengan 3 gelas air hingga jadi 1 gelas. Gunakan api perlahan.

2. Tunggu suam dah boleh minum

Ekstra Tip: Yang nak rapatkan bahagian intim boleh tambah 1 biji manjakani (yang belum kawin,anak dara tak sesuai ok..no,never). Yang mana ada keputihan melampau lampau tu boleh tambah daun sireh,sehelai dua cukup la.

Rebusan ni elok ampa amalkan sebelum atau selepas haid, sebulan sekali pun dah cukup

Antara kebaikan dia, mewangikan kewanitaan, segarkan badan. Urat saraf yang mana dah lama bersimpul tu pun boleh la terlerai dari simpulan kasih dia tu.. wajib cuba resipi ni tau,jangan malas-malas

Sumber : Ida Zmri


“Sorang Cakap Selamat Hari Raya, Sorang Assalamualaikum…” Azah Aziz Kongsi Gelagat Ucapan Syawal Tiga Anak Lelakinya

Pelakon Azah Aziz yang kini menetap di Montreal, Kanada berkongsi cara menitipkan ucapan raya buat para peminatnya.

Itulah yang dimuatnaik menerusi satu video di Instagram. Di dalamnya kelihatan tiga orang anak lelakinya Aaron, Ryan dan Justin memberikan salam dan ucapan.

Azah atau nama sebenarnya, pemilik nama sebenar Norazah Aziz, 48, menjelaskan, tahun ini mereka cuba berkongsi foto mengenakan persalinan raya apabila menganjurkan rumah terbuka.

“Ucapan Selamat Hari Raya from my boys, Aaron, Ryan and Justin. Tahun ni tak de baju melayu semua dah tak muat dan first raya Justin sekolah, yang lagi dua busy.

“Hubby pun buzy kerja, so sebab tu tak de gambar raya tahun ni, nanti kita buat open house will try to get everyone together for raya pictures.

“Hahh, sorang cakap selamat hari raya, sorang cakap assalamualaikum lakk, ok tak pe Sambut jangan tak sambut okay,” tulis Azah dikapsyennya.


Rumah Tak Kemas Tu Tanda Anak Sihat. Bapa Ini Kongsi Cerita.

Mak ayah kalau tak boleh terima bahawa budak kecil memang nakal dan lasak maknanya mak ayah tu belum merdeka lagi.

Lagipun kenakalan dan kelasakan anak-anak ni bukti bahawa perkembangan fizikal dan minda mereka pada tahap yang baik.

Sebab apa belum merdeka?

Sebabnya mak ayah masih lagi mahu menjajah hidup anak-anak dengan memaksa anak berkelakuan baik mengikut citarasa mak ayah sendiri.

Sedangkan setiap anak kecil perlu di beri kebebasan untuk meneroka dan mempelajari survival skil sendiri.

Memang ada masanya cara anak kita meneroka dan belajar ni agak kasar dan ganas sedikit.

Mereka panjat tempat tinggi, mereka guling tak kena tempat, mereka main 24 jam, mereka melompat sesuka hati dan mereka berlari tanpa risau tersadung.

Ini la fitrah jadi budak kecil. Ini memang Learning Method yang Allah dah sediakan khas buat kanak-kanak bawah 6 tahun.

Mereka tak boleh belajar dengan membaca, menulis dan menghafal. Tapi mereka belajar melalui pengalaman, Experience Based Learning. Lagi banyak pengalaman mereka, lagi banyak la mereka belajar.

Apa kita kena buat?

Kita pantau, pantau dan pantau mereka membesar. Supaya mereka jauh dari perkara yang tak baik dan keselamatan mereka terjaga.

Percayalah selagi mak ayah tak boleh terima rumah tak cantik dan bersepah selagi itu la mak ayah tak akan jadi mak ayah yang merdeka.

Akan selalu rasa stress, rasa marah dan rasa tak tenang sebab duk ulang ulang runsingkan benda yang sama.

Ubah mindset mak ayah.

Rumah tak kemas tu tanda anak sihat. Kalau anak tak sihat dia tak akan lasak. Sebab nak jadi lasak ni tulang dan otot badan kena kuat.

Kalau anak tak sihat dia tak akan boleh melompat, memanjat dan berguling sana sini. Tu bukti dia tahu apa fungsi tubuh badan dia.

Kalau anak tak sihat dia tak akan boleh buat kita marah dan geram sebab nak buat kita geram ni dia kena panjang akal dulu, kalau minda tak cerdik mana mungkin akal boleh panjang. Betul tak?

Makin lasak anak kita, makin bijak otak dia akan jadi. Serius!

Jom jadi mak ayah yang merdeka!

Wallahu A’lam,

Mohd Fhais
Rumah cantik pun tak bermakna kalau minda anak-anak tak cantik.

Sumber: Mohd Fhais


Nampak Remeh Tapi Boleh Beri Impak Dalam Rumah Tangga. Ini Yang Perlu Suami Isteri Lakukan Bila Marah.

Kerapkali kita dihidangkan dengan pelbagai masalah rumah tangga yang bermacam ragam. Semuanya bermula daripada pergaduhan kecil yang diperbesarkan dan tidak kurang juga perkara remeh yang diangkat menjadi bahan utama dalam pergaduhan sedangkan hakikatnya ia boleh diselesaikan dengan mudah.

Mesej tidak berbalas, lambat angkat telefon atau terlupa buang sampah misalnya menjadi sebahagian kisah remeh rumah tangga yang tidak perlu diperbesarkan. Remeh namun apabila acap kali diulang perbuatan yang sama, ianya mampu memberi impak dalam hubungan.

Bagaimana tip yang seharusnya anda lakukan apabila melalui saat-saat ini? Berfikiran matang dan rasional antara yang seharusnya dilakukan oleh anda.

Usah terlalu ikutkan perasaan dan emosi yang datang menerpa. Ingat bahawa setiap tindakan anda, syaitan juga sentiasa menghasutnya. Fikirkan.

Kalau sudah marah semua benda jadi tidak menentu. Itulah kisahnya dengan sekeping hati. Marah itu datangnya daripada syaitan. Apa kata ambil masa untuk diri sendiri dengan beristigfar sambil menenangkan diri. Jika perlu, beralihlah daripada tempat duduk dan ubah posisi kedudukan atau pilihlah untuk berdiri atau melakukan kerja-kerja lain.

Bergaduh itu perlu supaya pasangan lebih saling memahami akan kehendak masing-masing. Lama kelamaan, pasangan akan mula memahami rentak pasangan masing-masing.

Lebih baik daripada hanya mendiamkan diri dan akhirnya menyalahkan pasangan. Berbalahlah namun biar berpada. Ambil masa untuk kembali ceria semula dalam tempoh sesegera mungkin.

Masalah remeh-temeh yang tidak sepatutnya anda ambil pusing sebaiknya janganlah diberikan perhatian lebih. Anda patut lebih tahu apa perkara remeh dalam kehidupan anda.

Soal tuala tidak tersidai, baju tidak digantung atau baju kotor tidak dimasukkan ke dalam bakul tidak perlulah diperbesarkan dan diungkit ketika berbalah. Fikir lebih rasional.

Fikir sahaja bahawa setiap pergaduhan kecil lagi remeh akan hanya menyesakkan fikiran anda. Buang jauh ketepi dan bertindaklah seperti biasa.

Anda bukan lagi pasangan tidak matang dan gemar melayan perkara remeh temeh. Banyak lagi perkara lebih berat yang perlu difikirkan.

Ketika pergaduhan kecil lagi remeh ini, tegurlah pasangan secara baik lagi berkhemah. Menegur itu perlu agar dia tahu perbuatannya kurang disenangi anda. Namun cubalah ayat sehabis baik untuknya. Buat kelakar atau sindiran berbentuk gurauan adalah teguran paling sesuai untuk menegur.

Jangan biarkan hal-hal remeh ini berlarutan lama sehingga dua atau tiga hari. Banyak lagi perkara lain yang perlu anda selesaikan. Ruginya apabila anda melepaskan masa bersama. Cuba fikir kebaikannya selama ini kepada anda.

Ketika emosi sedang ‘hangat’, ada baiknya anda redakan seketika hati dengan berdiam diri terlebih dahulu sambil mengimbau detik manis. Ambil masa anda sebaiknya dan pulihlah segera. Jangan mengambil masa terlalu lama untuk reda.

* Tahukah Anda

Berdiam diri, jangan membalas, elakkan meninggikan suara, bercakap dengan baik serta bersifat memaafkan adalah laluan yang dapat menyelesaikan masalah pergaduhan kecil ini. Abaikan hasutan lain yang merosakkan rumahtangga anda. Kebahagiaan di tangan anda!


“Bangkitlah Lebih Kuat Setiap Kali Lepas Terjatuh.” Dari Ratu Cantik Kini  Dr. Soo  Wincci Ke Dunia Profesor. Inspirasi!

Penyanyi dan bekas ratu cantik Miss World Malaysia, Dr Soo Wincci berkongsi rasa teruja apabila mendapat pengiktirafan daripada Malaysia Book of Records (MBOR).

Pengiktirafan tersebut diberikan kerana dia merupakan Miss World Malaysia pertama dilantik sebagai professor di nagara ini.

Menerusi perkongsian tersebut, dia mengakui walaupun berdepan dengan pelbagai dugaan, namun, itu tidak mematahkan semangatnya untuk memberikan yang terbaik dalam apa jua bidang yang diceburinya.

“Beberapa tahun kebelakangan ini sememangnya merupakan fasa yang agak sukar untuk semua orang. Kehidupan kita betul-betul telah diuji. Seperti kata pepatah ‘What doesn’t kill you makes you stronger’.

“Ya, memang benar dan ini bukan April Fool. Hari ini, secara rasmi saya telah dilantik sebagai professor. Bermula sebagai ratu cantik dan kini mula melangkah ke dunia professor,” tulis Soo Wincci lagi di kapsyen.

Dia dalam masa sama turut merakamkan ucapan penghargaan Dan terima kasih kepada semua pihak yang tidak henti-henti menyokongnya selama ini.

“Saya ingin merakamkan ucapan terima kasih kepada semua pihak yang telah menyokong perjalanan kehidupan saya selama ini. Terima kasih juga buat mereka yang telah ketawakan, berniat khianat dan tikam saya daripada belakang. Setiap yang berlaku ada hikmahnya.

“Kerana perkara ini, saya menjadi lebih kuat dan bersemangat tinggi. Ini hanya permulaan buat perjalanan baru di dalam kehidupan saya.

“Jangan pernah sekali pun berputus asa dengan setiap perkara yang kita impikan. Bangkitlah dengan lebih kuat bila setiap kali kita terjatuh,” kongsinya lagi.

Dalam perkongsian yang berasingan, Wincci turut memberitahu bakal memulakan perkhidmatannya sebagai pensyarah dan tenaga pengajar di Fakulti Muzik, Univerisiti Teknologi Mara (UiTM).

“Bersedia untuk berkhidmat demi negara denganperkara yang paling saya suka iaitu muzik,” kongsinya lagi.

ollow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Bangun Solat Tahajud & Khatam Al-Quran Dalam 30 Hari.” Hikmah Di Penjara, Isteri & Anak Kekuatan Farid Kamil

Pasti anda semua tahu akan kisah pelakon dan juga pengarah ini. Tahun lalu berlaku detik hitam yang pasti menjadi lipatan dalam memorinya. Farid Kamil yang juga suami kepada aktres, Diana Danielle, dijatuhi hukuman penjara sembilan bulan selepas disabitkan dengan kesalahan dadah.

Khatam Al-Quran dalam masa 30 hari
Ironinya, ada hikmah di sebalik apa yang berlaku. Menerusi perkongsian yang dibuat kepada Mstar, Farid memberitahu bahawa semasa di penjara dia telah melakukan banyak perkara yang sebelum ini kerap ditinggalkan dan kurang memberi perhatian.

Antaranya dia telah berjaya katam 30 juzuk al-Quran serta kerap bangun malam untuk menunaikan solat tahajud.

“Didalam penjara, saya buat benda yang saya tak pernah buat contohnya saya bangun untuk solat tahajud dan berjaya khatam al-Quran dalam tempoh 30 hari. Kalau dalam keadaan bebas belum tentu saya buat perkara itu.”

Mengubah diri lebih baik
Sementara itu, Farid tetap bersyukur dengan apa yang terjadi kerana sedikit sebanyak mengubah dirinya kepada lebih baik berbanding sebelum ini.

“Saya bersyukur diberi kesempatan untuk bertaubat dan mengalami benda yang orang lain tak dapat. Mungkin tuhan nak tunjuk sesuatu dalam keadaan sedemikian supaya hidup saya jadi lebih baik.”

Isteri tetap di sisi
Dalam pertemuan tersebut juga, Farid sempat memberikan kredit kepada isteri tercinta Datin Diana Danielle kerana tetap ada dalam keadaan baik mahupun ketika dia ditimpa malapetaka.

“Alhamdulillah, diana sangat supportive… sejak awal perkenalan sampailah ditimpa malapetaka itu, dia masih bersama saya.

“Dia dan anak-anak menjadi kekuatan untuk saya menghadapi masa-masa mendatang ini, betapa beruntungnya saya memiliki isteri bernama diana danielle.

Dalam pada itu, Farid yang sedang giat menyiapkan filem terbarunya yang berjudul Remp-it 2 dilihat cukup optimis menempuhi hari-hari akan datang kerana sedar masih ada yang menyokong serta berada dibelakangnya bagi memberikan semangat untuk terus maju.


Rupanya Kurang Tidur Juga Adalah Punca Kerap Rasa Lapar Selain Dari 5 Faktor Ini

Anda semua pasti pernah mengalami situasi di mana kerap berasa lapar. Mulut asyik mahu mengunyah sahaja sedangkan anda baru sahaja makan. Walaupun anda cuba untuk menahan perasaan itu namun akhirnya kecundang juga.

Perasaan lapar sukar dibendung lebih-lebih lagi ia akan mengganggu konsentrasi kerja kita. Walaupun sudah pelbagai cara dilakukan termasuklah makan makanan berat, namun anda masih lagi berasa lapar. Apa yang lebih membimbangkan adalah ia juga punca berat badan anda meningkat.

Rupa-rupanya inilah puncanya perkara ini terjadi.

5 SEBAB KENAPA CEPAT LAPAR

1. Tidak Bersarapan Pagi
Tidak bersarapan pagi juga boleh menjadi punca anda sering berasa lapar. Jadi, untuk pastikan anda berada dalam keadaan yang ok dan perut tidak berbunyi, jangan sesekali abaikan kelebihan bersarapan pagi.

2. Dehidrasi
Kurang minum air atau dehidrasi juga boleh menyebabkan seseorang itu cepat lapar. Pastikan anda minum banyak air secukupnya untuk tubuh, paling kurang 8 gelas sehari.

3. Makan Cepat-cepat
Makan terlalu cepat juga boleh mengundang perut lapar. Hormon di dalam tubuh tidak boleh bekerja dalam waktu anda makan terlalu cepat. Anda patut percaya bahawa semakin lama anda mengunyah makanan, maka anda akan berasa kenyang lebih lama.

4. Stress
Stress juga boleh menjadi punca perut lapar dan pada waktu itu, anda pasti akan terasa ingin memakan semua makanan.

5. Kurang Tidur
Ternyata kurang tidur akibat berjaga pada malam hari serta tidak cukup rehat juga boleh menjadi penyebab perut lapar. Disebabkan kurang rehatlah, tubuh susah untuk menghasilkan hormon yang meransang rasa kenyang.

Artikel Berkaitan :

Mesti Baca :


36 Tahun Hanya Guna Baucar Saja, Tak Pernah Pakai Wang Tunai Beli Barang Keperluan. Rupanya Ini Rahsianya!

Apabila menyentuh soal duit ini, kebanyakan kita ada RM50 dalam dompet pun rasa tak ‘secure’ untuk keluar ke mana-mana. Maklumlah semua urusan melibatkan wang tunai.

Namun sebaliknya seorang lelaki dari negara Jepun, tidak ralat menggunakan baucar untuk kegunaan hariannya.

Lebih mengejutkan selama 36 tahun beliau meneruskan kehidupan tanpa menggunakan wang tunai.

Rupanya apa yang dipraktikkan oleh Kiriya Hiroshi, 71 adalah dengan cara membuat pelaburan saham di ratusan syarikat sejak berusia 35 tahun.

Di pasaran saham Jepun, terdapat sistem di mana pelabur yang telah melabur sejumlah wang tertentu akan dapat pelbagai bentuk baucar sebagai ganjaran. Nilai pasaran saham yang Kiriya Hiroshi ada sekarang adalah 300 juta yen (RM1.2 Juta).

Beliau mempunyai pelaburan dalam lebih 900 syarikat dan syarikat-syarikat itu memberi Kiriya baucar yang banyak setiap tahun.

Kiriya mengumpul baucar yang diperolehnya itu untuk membeli pelbagai keperluan seperti beras, minyak, pakaian, kasut atau makan di restoran.

Keluarga: Inspirasi cara beliau berjimat cermat. Jika di negara kita, kebanyakan baucar diperolehi melalui pembelian barang yang telah mencapai mata ganjaran tertentu. Apa lagi, sekurangnya kita dapat berjimat perbelanjaan barang dapur.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ratu Elizabeth II Mangkat, Anak Sulungnya Diangkat Menjadi Raja Serta-merta!

Ratu Elizabeth II, raja paling lama berkhidmat dalam sejarah British dan ikon yang dikenali berbilion-bilion orang di seluruh dunia, meninggal dunia pada hari Khamis.

Beliau berusia 96 tahun.

Istana Buckingham mengumumkan kemangkatannya dalam satu kenyataan ringkas, dan menetapkan 10 hari untuk berkabung serta penghormatan terhadap pemerintahannya yang memecahkan rekod.

“Ratu meninggal dunia secara aman di Balmoral petang ini,” kata Istana Buckingham dalam satu kenyataan pada jam 6.30 petang.

“Raja dan Permaisuri akan kekal di Balmoral petang ini dan akan kembali ke London esok.”

Anak sulung daripada empat anaknya, Charles iaitu Putera Wales, yang berusia 73 tahun adalah pewaris tertua dalam sejarah British, menjadi raja serta-merta.

Pada Khamis, doktor menyuarakan kebimbangan terhadap kesihatan Ratu Elizabeth II dan mengesyorkan beliau diletakkan di bawah pengawasan pasukan perubatan.

Semua anaknya – Charles, Puteri Anne, 72, Putera Andrew, 62, dan Putera Edward, 58, bergegas ke untuk berada di sisi Ratu Elizabeth II di Balmoral, Scotland.

Mereka turut disertai oleh anak lelaki Charles, Putera William dan Putera Harry.

Dua hari lalu, Ratu Elizabeth II melantik Liz Truss sebagai perdana menteri ke-15 dalam pemerintahannya dan dilihat tersenyum dalam gambar tetapi kelihatan lemah dan menggunakan tongkat.

Satu gambar pertemuan itu mencetuskan kebimbangan apabila terdapat kesan lebam ungu pekat di tangan kanan Ratu Elizabeth II.

Suaminya, Putera Philip, mangkat tahun lalu pada usia 99 tahun.

Sumber : myMetro


Sakit Lutut Hilang Hanya Dengan 3 Bahan Guna Petua Semulajadi!

Sering kali kita dengar orang sebut tentang sakit lutut, kadang bukan sahaja orang yang berusia tetapi yang muda juga turut mengalami masalah ini. Ada yang mengalami masalah sakit lutut ini apabila kerap berjalan dan ada juga mengalaminya selepas melakukan kerja-kerja berat.

Terlalu berlebihan atau tekanan berulang pada lutut mungkin menyebabkan kesakitan, tetapi juga mungkin pesakit mempunyai penyakit seperti gout atau arthritis.

Ada banyak jenis rawatan yang boleh digunakan termasuklah cara perubatan menggunakan bahan semulajadi. Salah satu perkongsian kesihatan tentang cara untuk menghilangkan sakit lutut adalah menggunakan buah lemon. Ternyata banyak manfaat yang ada dalam buah lemon ini ya!

PETUA HILANGKAN SAKIT LUTUT GUNA LEMON

Ramai kan sekarang ni yang ada sakit lutut. Hari tu Kak Ya ade share untuk minum. Hari nie Kak Ya share petua paling simple. Korang tak perlu minum tau, cuma letak je kat lutut yang sakit tu.

Bahan utamanya Lemon. Asid sitrik yang terdapat dalam lemon bertindak sebagai pelarut untuk kristal asid urik yang juga menjadi punca kepada beberapa jenis arthritis. Jom tengok bahan bahannya.

Bahan-bahannya:-

-1 biji lemon
-Kain kapas
-Minyak bijan

Cara-caranya:-

1.Memula korang potong 1 biji lemon kepada potongan kecil.

2.Lepas tu bungkus potongan lemon tadi di dalam kain kapas.

3.Celupkan kain ke dalam minyak bijan. Tak perlu banyak sangat ye. Agak agak basah je.

4.Lepas tu korang letak kan kain tadi pada lutut yang sakit selama 5-10 minit. Boleh buat 2 kali sehari hingga hilang sakitnya tu.

Mudah sahaja kan? Boleh cuba nanti!


2 Tahun Tak Dapat Balik Palembang, Tya Arifin Kongsi Rasa Bila Anak Bongsu Tak Kenal Datuk & Nenek!

Perasan tak anak-anak kita bila sudah lama sangat tidak dapat berjumpa dengan datuk dan neneknya, tentu sahaja bila kali pertama bersua muka anak-anak seakan tidak mengenali dan terasa asing.

Difahamkan lebih dua tahun Tya dan anak-anaknya tidak dapat bersua muka dengan ahli keluarganya itu.

Tya memutuskan untuk membawa anak-anaknya pulang ke Indonesia meskipun suaminya, Asyraf Khalid tidak dapat pulang bersama.

Ujar Tya lagi, keputusan untuk balik ke kampung di buat saat akhir. Jadi, suaminya tidak dapat ikut sekali kerana memerlukan visa pelancong untuk memasuki Palembang. Apatah lagi, proses mendapatkan visa mengambil masa yang agak lama.

Alhamdulillah, sampai Palembang setelah 2 tahun lebih tak berjumpa.

Sebenarnya, waktu amat singkat. Secara kita tak sedar, orang tua kita semakin hari semakin bertambah usia.

Ya, inilah kehidupan. Tinggal kita sebagai anak, harus buat yang terbaik untuk orang tua dan keluarga kita selagi mereka masih ada.

Menerusi video yang dimuat naik di Instagram, Tya kelihatan sebak sewaktu memeluk tubuh bapanya ketika lelaki itu datang menjemputnya di lapangan terbang.

Tya bersyukur kerana dapat pulang semula ke negara asalnya selepas dua tahun lebih tidak pulang.

Dalam pada itu, Tya tidak menyangka pandemik Covid-19 memberi kesan terhadap ikatan persaudaraan. Ini kerana, anak bongsunya, Azzahra tidak mengingati datuk dan neneknya.

Tya terkejut kerana Ara asyik menangis sahaja selepas dijemput datuknya di lapangan terbang. Nampak dia sangat janggal pada mulanya.

Namun, selepas beberapa hari tinggal di sini Ara dilihat sangat manja dengan datuk dan neneknya.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


DIY Giant Bubble Homemade Semudah A.B.C. Anak-Anak Teruja Ibu Bapa Pun Suka!

Musim cuti sekolah begini, pasti banyak aktiviti yang boleh dilakukan oleh anak-anak. Tetapi adakalanya kekangan masa dan kerjaya menyebabkan ibu bapa tak berpeluang berbuat demikian.

Tetapi jangan risau, nak menghiburkan anak-anak tak perlukan modal yang banyak. dengan DIY dan modal yang sikit anak-anak pasti suka.

Biasanya kalau ke pantai atau taman rekreasi pasti akan ada yang menjual buih belon atau giant bubble ini. Biasanya RM 5 untuk satu mangkuk kecil.

Anak-anak kalau sudah melihatnya memang akan meminta dibelikan. Tapi ‘giant bubble’ ini sebenarnya boleh saja dihasilkan sendiri di rumah.

Cuti hujung minggu begini, apa kata penuhi aktiviti anak-anak dengan cuba membuatnya. Hanya dengan bahan mudah ini, anda boleh buat sendiri. Jom ajak anak-anak  tolong. Pasti lebih seronok

Selain menjimatkan kos bukan saja anak teruja dengan aktiviti ini, ibu bapa pun sama

DIY GIANT BUBBLE.. Homemade!!

BAHAN-BAHAN

(AIR SABUN)
1)1.5 Liter Air
2)4 Sudu Tepung Ubi Kayu
3)250ml Pencuci Pinggan mangkuk

(BUBBLE WAND)
1) Tali Kain
2) Tape hitam
3) Hanger Besi
4) Gunting

CARA-CARA

1) Campurkan air, cecair pencuci dan tepung ke dalam bekas dan kacau. Siap dah air sabun kita😊
2) Ambil sebatang hanger besi dan bentuk menjadi bulat.
3) Lilit besi dengan tali kain untuk serap lebih banyak buih.
4) Kemaskan lilitan dengan pita pelekat.

Untuk dapatkan buih yang cantik guna pencuci pinggan Joy warna Hijau. Kalau pakai pencuci pinggan lain letak banyak sikit dari sukatan.

Kredit: Diana Said


Ni Sebenarnya Anak Perempuan Kita Mahukan. Rasa Diterima, Dipuji, Dikagumi Oleh Bapanya Sendiri!

Perkongsian daripada seorang ibu ini tentang apa sebenarnya yang diharapkan dan diimpikan oleh anak perempuan daripada lelaki bergelar ayah.  Ini penting agar hati anak perempuan tidak terasa kosong malah diisi dengan penuh rasa kasih dan sayang daripada seorang lelaki bergelar ayah.

Oleh itu, ikuti perkongsian penuh daripada Puan Nurul Ilyani yang dipetik daripada siri ceramah Ustaz Nouman Ali Khan. Jom semak.

Jangan biarkan lelaki asing mengetuk pintu hati anak gadis kita sebelum tiba masanya..

Saya membuka siri ceramah beliau. Dalam bahasa Inggeris. Saya suka. Saya suka. Ustaz Nouman Ali Khan, pendakwah yang sangat saya senangi. Antara intipati kali ini:

Tahukah anda apakah self-esteem yang paling penting bagi anak gadis kita?

Bukan rasa dia pandai. Bukan rasa dia hebat.

Tapi diterima, dipuji, dikagumi oleh bapanya sendiri.

Perasaaan self-esteem tinggi apabila dikagumi oleh ayahnya sendiri bakal menyahkan lelaki-lelaki ajnabi yang cuba menggoda anak gadis kita.

Awak cantik pakai tudung.
Awak sangat menarik bila membantu ibu.
Hubby

Ayat-ayat di atas, jangan sampai keluar dari mulut lelaki ajnabi. Tapi biar keluar dari mulut ayahnya sendiri.

Pernahkah ayah-ayah memuji anak gadis begini? Jika belum, lakukan sekarang.

Bilakah kali terakhir ayah-ayah memuji anak gadis begini? Jika sudah lama mulakan semula.

Dengan ini self-esteemnya naik dan dia tidak ‘lapar’kan pujian lelaki lain yang boleh menjerumus dia ke kancah maksiat dan kebinasaan.

Ayah,
Anak perempuan mahu didengari. Anak perempuan mulutnya becok dan banyak cakap biasanya. Kadang-kadang cerita pasal kawan yang dia bergaduh. Kadang-kadang cerita tentang permainan patungnya.

Ayah fokus. Jangan buat tidak tahu. Jangan terus masuk bilik. Tidur.

Ayah dengar dulu. Jangan sekali-kali tengok hp. Ayah fokus.

Biar ayah jadi sosok yang dihormati, dikagumi dan tempat rujuk, bukan nanti lelaki ajnabi datang mengetuk pintu hatinya.

Ketika itu ayah tidak lagi dapat mempengaruhi.

Rujukan: Siri kuliah Ustaz Nouman Ali Khan.


Salah Ukur Bacaan Jadi Tidak Tepat, Dr Ini Tunjukan Cara Yang Betul Guna Pulse Oximeter. Take Note Semua!

Menurut Kementerian Kesihatan Malaysia, Pulse Oximeter adalah alat yang digunakan untuk memantau kadar denyutan jantung dan paras oksigen dalam darah. Paras oksigen normal adalah di antara 95%- 99% dan kadar denyutan jantung normal adalah di antara 50 – 90 seminit.

Pengukuran dan hasil bacaan perlu dicatat tiga kali sehari dan perlu dilakukan pada masa yang sama setiap hari.

Apa yang pasti, peranti itu adalah alat bacaan kadar oksigen dalam darah bagi memantau tahap oksigen pesakit Covid-19. Individu yang mencatatkan bacaan bawah kadar normal perlu dibawa ke hospital.

Seterusnya untuk lebih lanjut ikuti perkongsian oleh Dr Zubadi Hj Ahmad mengenai penggunaan Pulse Oximeter dengan betul.

KETAHUI BACAAN PULSE OXIMETER

Tahukah anda penggunaan Pulse Oximeter boleh menyelamatkan nyawa anda? Pulse oximeter berfungsi untuk mengukur tahap oksigen dalam badan dan kadar denyutan jantung anda.

Pengukuran dan hasil bacaan perlu dicatat 3 kali sehari dan perlu dilakukan pada masa yang sama setiap hari.

Contohnya, 3 kali sehari mengikut waktu makan.
Lakukan pengukuran tambahan jika anda merasakan berlaku perubahan dalam kesihatan anda.

Ikuti cara penggunaan Pulse Oximeter dengan betul:

1. Tanggalkan pewarna kuku/kuku palsu dan panaskan tangan dengan menggosokkan kedua tapak tangan jika berasa sejuk.

2. Berehat sekurang-kurangnya 5 minit sebelum melakukan pengukuran

3. Letakkan tangan anda di dada pada paras jantung dan kekalkan tangan anda pada paras tersebut.

4.Hidupkan Pulse Oximeter dan pasang di jari tengah atau telunjuk pada tangan yang berada di dada.

5. Kekalkan posisi tangan anda dengan Pulse Oximeter sekurang-kurangnya 1 minit atau sehingga bacaan menjadi stabil.

6. Hanya catatkan bacaan tertinggi jika bacaan tidak berubah selama 5 saat.

Pastikan setiap pengukuran dilakukan dengan berhati-hati. Anda dinasihatkan untuk segera mendapatkan rawatan sekiranya tahap oksigen kurang daripada 95%.

Satu Keluarga, Satu Pulse Oximeter!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bila Berus Gigi Tak Tukar Setiap 3 Bulan Boleh Penyebab Masalah Kesihatan.

Tahukah anda, berus gigi kalau tidak ditukar dan tidak di jaga dengan baik boleh menyebabkan anda sakit seperti demam, batuk selsema, jangkitan mulut, kulat dsb.

Kebiasaannya disebabkan berus gigi yang tidak dijaga dengan baik ini adalah tempat yang disukai oleh kuman.

Berus gigi rosak juga boleh menyebabkan gigi anda tidak dicuci dengan baik dan mungkin boleh menyebabkan luka.

Anda digalakkan untuk menukar berus gigi setiap tiga bulan, atau jika anda jatuh sakit. Letakkan di tempat yang kering dan kedudukan menegak agar ianya terdedah dan mudah kering.

Elakkan meletakkan berus gigi di tempat lembab seperti sebelah sinki dan sentiasa keringkan cawan pemegang berus gigi. Jangan campur berus gigi lama dengan berus gigi baru. Sentiasa beli stok lebih agar senang untuk menukar jika perlu.


Minuman Herba Untuk En. Suami.  Lebih Sihat &  Kekal Muda!

Meskipun zaman sudah moden, bukan bererti kita tidak lagi mengamalkan budaya minum herba atau jamu untuk tujuan penjagaan kesihatan dan kecantikan.

Malah tidak keterlaluan jika dikatakan sekarang ini seakan menjadi trend ramai antara kita  kembali mengamalkan jamu.

Bercerita tentang jamu atau minuman herba untuk awet muda, bukan sahaja wanita suka mengamalkannya.

Malah kaum lelaki juga tidak terkecuali, seperti Johanis Haslan yang turut berkongsi minuman herba kegemarannya yang sering dihasilkan sendiri untuk tujuan kesihatan dan awet muda.

Nak tahu apa ramuannya, jom teliti bahan dan cara penyediaannya. Jadi bolehlah disediakan untuk En Suami, pasti suami hargainya.

Bahan-bahan :

Kunyit

Halia

Daun Sirih

Temu Kunci

Kencur

Asam jawa

Lemon

Gula Organik

Kulit Kayu Manis

Cara penyediaan :

2. Kisar halus.

3. Rebus hingga mendidih.

4. Kemudian tapis dan biarkan suam sebelum diminum.

Selamat mencuba!


Ahlan Wa Sahlan Ya Rejab. Kini Persiapkan Keluarga Menuju Bulan Ramadan!

Bila datangnya bulan Rejab itu secara automatik akan memperingatkan kita semua akan hampirnya kedatangan bulan Ramadan. Jadi ada baiknya bukan sekadar mengingati semata, namun indahnya andai dapat melakukan amalan dan ibadah bersama seisi keluarga.

AMALAN-AMALAN DI BULAN REJAB YANG JATUH PADA HARI SELASA 25 FEBRUARI 2020.

ان رجب شهرفضيل، والعبادة فيه لها اجر جليل، خصوصا الصوم فيه والاستغفار، والتوبه من الاوزار.

Oleh kerana itu mari kita Muliakan bulan Rejab dengan berbagai Amal Kebaikan.

Rejab bulan menanam Kebaikan. Sya’ban bulan Menyiram / Memupuk Kebaikan. Ramadhan bulan Menuai Kebaikan. Bulan Rejab adalah Pintu Gerbang Ramadhan.

Diantara Amalan yg baik dilakukan pada bulan Rejab (Bulan Haram/Mulia) :

✳ Puasa
✳ Istighfar
✳ Doa

Di anjurkan banyak Doa terutama pada malam pertama bulan Rejab :

قال صلى الله عليه وسلم: خمس ليال لاترد فيه الدعاء: اول ليلة من رحب، وليلة النصف من شعبان، وليلة الجمعة، وليلة الفطر وليلة النحر.
(اخرجه السيوطى رحمه الله تعالى فى الجامع)

Di bulan Rejab ini marilah kita Menanam Kebaikan sebanyak-banyaknya, Bertaubat kepada Allah SWT dan meninggalkan Maksiat agar kita mendapat RedhaNya

الله سبحانه وتعالى .

InsyaAllah 1 Rejab jatuh pada hari Selasa, 25 Februari 2020, maka malam awal bulan Rejab adalah Isnin malam Selasa 24 Februari 2020.

Berikut adalah Amalan dan Zikirnya :

1. Doa ketika masuk bulan Rejab :

اَللَّهُمَّ بَارِكْ لَنَا فِيْ رَجَبَ وَشَـعْبَانَ وَبَلِّـغْنَا رَمَضَانَ

2. Lafaz niat Puasa Sunat Rejab :

نَوَيْتُ صَوْمَ غَدٍ فِى شَهْرِ رَجَبِ سُنَّةً ِللهِ تَعَالَى

“Saya niat Puasa esok hari di bulan Rejab Sunat Kerana Allah Ta’ala”.

3. Doa dibaca pagi dan petang di bulan Rejab (70x)

ّرب اغْفِرْ لِيْ وَارْحَمْنِيْ وَتُبْ عَلَيَّ

4. Doa dibaca antara Zohor dan Asar bulan Rejab (70x) :

اَسْـتَغْفِرُ الله َ الْعَظِيْمَ الَّذِي لآ إِلَهَ إِلاَّ هُوَ الْحَيُّ الْقَيُّوْمُ وَأَتُوْبُ إِلَيْهِ، تَوْبَةَ عَبْدٍ ظَالِمٍ لاَ يَمْلِكُ لِنَفْسِهِ ضَرًّا وَلاَ نَفْعًا وَلاَ مَوْتًا وَلاَ حَيَاةً وَلاَ نُشُوْرًا

5. Dibaca pada 10 hari yg pertama bulan Rejab (100x) :

سُـبْحَان الله الْحَيِّ الْقَيُّوْمِ

Dibaca pada 10 hari yg kedua bulan Rejab (100x) :

سُـبْحَانَ الله ِ اْلأَحَدِ الصَّمَدِ

Dibaca pada 10 hari yg ketiga bulan Rejab (100x) :

سُـبْحَان الله الرَّؤُوْفِ

6. Membaca “Sayyidul Istighfar”
(3x Pagi dan Petang) :

اَللَّهُم َّ أَنْتَ رَبِّيْ لآ إِلَهَ إِلاَّ أَنْتَ خَلَقْتَنِيْ وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَااسْـتَطَعْتُ، أَعُوْذُ بِكَ مِنْ شَرِّ مَا صَنَعْتُ، أَبُوْءُ لَكَ بِنِعْمَتِكَ عَلَيَّ وَأَبُوْءُ بِذَنْبِيْ فَاغْفِرْ لِيْ فَإِنَّه لاَ يَغْفِرُ الذُّنُوْبَ إِلاَّ أَنت

InsyaAllah bermanfaat.
Berbuatlah amal walaupun sedikit, tapi istiqomah.. tak dapat buat semua, jangan tinggalkan semua…


“Harap Anak Mommy Pandai Menabung, Sikit Takpe Janji Ada Hasil.” Wanita Ini Kongsi Rahsia Berjaya Simpan RM13,000 Lepas Hamil.

Menabung sangat penting baik yang bujang mahupun sudah berkeluarga. Sebaiknya kena mulakan dari awal memandangkan kita tidak tahu apa yang akan berlaku pada masa akan datang.

Sekurang-kurangnya dengan menabung kita ada simpanan untuk masa depan. Bagi wanita yang bakal melahirkan anak, pasti sedia maklum banyak duit yang kena guna  termasuklah membeli keperluan bayi, membantu suami untuk membayar bil rawatan hospital dan sebagainya.

Perkongsian ibu bernama Wany Zabry ini cukup bermanfaat untuk kita semua. Beliau memulakan simpanan  sebanyak RM50 sehari!

Walaupun Wany kini sudah bersalin, namun perkongsian yang dimuat naik menerusi laman instagramnya boleh dijadikan panduan oleh bakal ibu dan wanita lain bagaimana untuk memastikan diri istiqamah dalam menabung.

MENABUNG UNTUK MASA HADAPAN

Yes yes! Menabung! I orang paling gila menabung dari kecik lagi rasanya tak duit syiling 20 sen duit syiling 50 sen! For those nak tahu apa Wany aim semua Wany buat tabung, contoh:

Since sedar diri business ada up and down, so kena ada perasaan boleh ke tak ke boleh ?? YES!!! BOLEH! (Ikut kemampuan)

And now for my baby day 1 Wany tahu Wany preggy, Wany buat tabung RM 50 per day, tak campur dengan duit tabung business. Kadang-kadang daddy masukkan tapi dalam hati berkobar-kobar jangan skip menabung sebab nak tengok result! Alhamdulillah hari ni keluarkan dari vase pineapple kecil comel tu tak sangka banyak juga! Sumbat-sumbat sampai padat sebab kalau bekas besar dan nampak mesti sibuk nak gunakan untuk banyak benda!

Before dapat baby pun dah simpan sikit-sikit tapi we all decided guna untuk beli barang baby and untuk bersalin di hospital swasta (mudah mudahan ada rezeki kalau gov pun tak kisah janji selamat). Menabung pun ajar diri jadi disiplin and sabar, harap anak mommy nanti pandai menabung, sikit-sikit pun takpe. Janji ada nampak hasil. Agak-agak berapa total menabung selama almost 6-7 bulan ni?

TOTAL MENABUNG 6BULAN (RM13,600) omg mommy you did it! Boleh masukkan dalam buku baby.

Sumber : IG Wany Zabry


“Bila Dah Sah, Segalanya Halal. Suami Hak Eksklusif, Jangan Bagi Perempuan Lain Pegang Suami Kita.”  Deep Nasihat Abby Abadi Ni!

Pernikahan menyatukan dua insan yang berbeza karekter namun boleh hidup bahagia di bawah satu bumbung. Semuanya sempurna dan aman andai saling memberi dan menerima kekurangan dan kelebihan masing-masing.

Namun, panas tidak berpanjangan, ada kalanya hujan di tengah hari. Ada kalanya perkahwinan di landa ribut . Itu termasuk jugalah dengan kehadiran orang ketiga yang boleh menyebabkan rumah tangga porak peranda.

Pelakon, Abby Abadi dalam satu perkongsian ada memuat naik nssihat buat para isteri di luar sana supaya menjaga suami dan suami adalah hak eksklusif buat isteri.

Perkongsian  tersebut dimuat naik menerusi laman instagramnya baru-baru ini.

S U A M I kita
Hak exclusif kita
Itu mahalnya bila dah sah
Segalanya H A L A L ?
Jangan bagi perempuan lain pegang suami kita
Jangan bagi suami peluk perempuan lain
Jangan bagi suami dukung perempuan lain
Jangan bagi perempuan lain
Pakaikan baju, makeup suami kita
Jangan jangan jangan
Itu ‘mengundang namanya ?

.
Walaupun sekadar lakonan
Atau sewaktu persembahan nyanyian
Atau waktu bekerja
Di pejabat outstation & sebagainya
Syaiton tetap sukaaaaaa
Nampak mcm2 takde pape
Tapi sebenarnya sebesar2 maksiat
Yang buat ALLAH murka
Beringat sentiasa

Kata-kata tersebut turut dipersetujui oleh netizen yang turut melontarkan pandangan masing-masing akan hal tersebut.


‘Isteriku Jururawat’ Suami Ni Listkan Cabarannya. Apa Yang Penting Hati Kena Kental, Kalau Ingin Rasa Indahnya Berkeluarga!

Dalam membina keluarga bahagia, setiap pasangan suami isteri perlu ada keserasian dan kesefahaman dalam melayari bahtera rumah tangga. Begitu juga halnya dalam memahami bidang tugas pasangan dengan sebaiknya agar tidak timbul masalah yang boleh menggugat kerukunan rumah tangga.

Hal ini diceritakan sendiri oleh seorang suami yang berkahwin dengan  jururawat. Ada disenaraikan 10 cabaran besar yang ditempohnya, dan semua itu kini menjadi alah bisa tegal biasa baginya.

Melalui perkongsian ini diharapkan dapat memberi inspirasi kepada suami-suami di luar sana untuk turut sama menghargai dan memahami bidang tugas isteri dan sama-sama temui kesefahaman agar keluarga bahagia dapat dibina.

Ayuh kita fahami cabarannya.

“Cabaran Mengahwini Seorang Jururawat”

“Bertolak ansur dan saling memahami antra kunci yg perlu ade bile ditakdirkan jodoh kita seorang nurse..Pada pengalaman saya mula2 kahwin cabaranya tak ada la besar sgt.. paling besar pun rasa PJJ je la..tidur dalam kereta..tido surau petronas..itu benda biasa..yg paling sedih masa isteri balik dari teluk intan ke klang..masa tu dia kerja di hospital klang..sedih sbb dia keguguran masa nk sampai kl..tak ada rezeki dpt anak awal..lepas pada tu alhamdulillah isteri dpt tukar hosital teluk intan..setahun kmudian baru la dpt cahaya mata yg pertama..antara cabaran yg lain saya nak kongsi“-Akhi Akmal

Cabaran Bergelar Suami Kepada Seorang Jururawat

Bab jaga baby

1.bila dah ada anak kecil, isteri kerja shif malam..yang ni sgt mencabar buat permulaan..dulu 3 mlm..sekarang dah pinda jadi 2 mlm je..rasa lega la sikit..suami kena bangun untuk buat susu anak 2 hingga 3 kali semalam.. pengalaman b’harga masa anak pertama tepaksa tidur dekat surau dalam wad sebab anak tak nak minum susu botol..terpaksa la uminya buat dua keje..kehulu ke hilir..start pada tu ajar ank tdo pakai buai..anak kdua pulak uminya terpaksa balik dari hospital time keje.. nasib la sister baik hati bagi…so jalan terbaik sebelum isteri start balik kerja lepas cuti 3 bulan, makesure training dulu tidurkan anak tanpa bantuan isteri..ajar guna botol susu awal2..(guna susu ibu ye…lagi bab mencabar nak manage susu )

Kena Jadi Pendengar Masalah

2. Kadang-kadang isteri jururawat ini dia mahukan perhatian suami untuk meluahkan perasaan dia apa yang berlaku di tempat kerjanya..kita sebagai seorang lelaki yang bernama suami kena jadi pendengar yang baik..walaupun kadangkala, ianya mungkin benda kecil…bukan masalah pesakit je dia akan cerita..masalah relatif lebih pada pesakit, masalah kawan,masalah dekat wad, masalah sister, matron, doktor, pengarah pun termasuk skali..sebagai suami dengar je la..jangan buat tak layan..lagi bertambah tension dia..bukan apa, dia sekadar meluahkan je..dengan cara tu je boleh buat hilang moody dia..tapi ingat jangan sampai membawang sudah..

Cuti Berbeza

3. cuti tak sama..contoh kalau kita cuti sabtu ahad..memang jarang isteri akan cuti skali..kalau kita nak cuti sekali, pastikan kita beritahu awal sekurang-kurangnya 2 minggu lebih awal.. tu pun kalau tak ramai yang minta cuti..isteri pun kena faham jugak dgn kawan-kawan dia yang lain..jangan asyik dia je yang cuti..asal hujung minggu je dia yang cuti..asal cuti hujung minggu je mesti dia.. makesure bagitahu awal-awal , sebab jadual nurse keluar 2 minggu sekali..sebagai suami kenalah faham..jadi hujung minggu pun korang kena kerja jaga anak..dah jodoh dengan nurse kan..hihi

4. cuti time hari raya..samada raya puasa atau raya haji..kalau hari raya pertama isteri kerja pagi, kenalah hantar anak2 ke rumah saudara mara kita yang berdekatan supaya dapat sembahyang raya..Kalau jauh dari keluarga, suami kenalah jaga anak..takkan la suami dgn anak2 nak balik kampung..kesian la dekat isteri.. memang ikutkan suami nak bersama keluarga..kalau jarak kampung dekat mungkin tak ada masalah nak pergi balik..ni situasi kalau kampung jauh…thun ni alhamdulillah pengasuh jga anak..alhamdulillah syukur sangat dapat pengasuh yang baik hati..yang sangat memahami.

Kes Viral

5.. Selalu ada isu negatif yg diviralkan oleh pihak tidak bertanggugjawab pasal jururawat..pantang ade silap sikit, terus nak viral.. Itulah yg sering perlu kita ingatkan pd isteri dan berikan dorongan supaya jgn rasa kecewa, marah atau geram; dan sentiasa bersabar. Anggaplah itu sbgai asam garam dlm kehidupan seorg jururawat.. biarlah mereka jd keyboard warrior..sebab mereka ta merasa..klau ikutkan tahun ni sahaja dah berapa ramai nurse dan doktor yang maut lepas balik kerja demi menunaikan amanah..yang baik org tak nampak..yg tahu viral, maki, bla bla bla..

Isteri Balik Tak Pernah Ontime

6. isteri balik lewat..yg ni suami kena faham waktu bekerja seorang jururawat..dia tak kan sesekali balik ontime..kalau balik ontime memang tak ada pesakit sangat la tu dekat wad..tapi kebiasaannya jarang..sebulan skali pun susah..kalau isteri pergi kerja sendiri tak ada masalah..kalau suami perg hantar makesure tanya dulu nak sampai hospital pukul berapa..kalau tak jenuh menunggu..tambah-tambah lagi kalau ade kes pesakit meninggal time nak balik..nak tulis report lg..nak pass over lg..kena dapat kawan yang tak membantu alamatnya dengar la cerita terbaru nanti..hihi..kalau yg mengandung pula, dalam bujet 2018 najib cakap boleh balik awal satu jam..haha..tak ada maknanya untuk nurse..tambah satu jam lagi ada la..kalau boleh tak payah claim ot tak apa..ikhlaskan diri je…biar jadi saham dekat akhirat..tampung balik takut ade curi tulang ke..terbuat balik harta hospital ke..halal kan je la..

Famili Terdedah Pada Penyakit

7.kesihatan..yg ni paling kena jaga skali..terutamanya isteri dgn anak-anak time balik kerja..terutamanya bila isteri jaga pesakit yg banyak kuman..yang bru lepas kemo..terutama kuman yg berbahaya..anak-anak biasa lepas uminya balik kerja mesti nak peluk umi..nak suruh dukung..nak menyusu badan..yg ni tugas suami jaga dulu anak-ana..alihkan perhatian anak-anak sampai isteri siap mandi..rendam baju kotor..kalau boleh basuh terus..sebab anak-anak antibodi tak kuat..jd nak dapat penyakit tu senang.

8. Cabaran bila anak tak sihat…pengalaman saya masa anak sulung kena masuk wad sebab acute bronchiolitis..tak silap saya tiga kali masa umur satu tahun..alhamdulillah dia tak suspek ada asthma..tp disebabkan kerap masuk wad terpaksa on MDI salbutamol (inhaler)..masa anak tak sihat, peranan suami juga sangat penting..isteri bukan mudah nak ambil EL..kadang2 isteri fikirkan keadaan wad n kesiankan kwn2..kadang-kadang di wad tak cukup staf..bila tak cukup staf tambah-tambah lagi pesakit ramai, wad jadi busy..nak kencing, nak makan pun kadang2 tak sempat..dengan relatif suka komplen itu ini..dia tak tahu yang anak nurse tu tak sihat..ibu mana yang tak bimbang bilamana anak-anak tak sihat kan..kalau anak admit wad n isteri kerja shif malam terpaksa la si suami jaga..yang kerja dekat dengan saudara mara boleh la tolong jagakan anak2 yang lain..yang jauh terpaksa la minta pertolongan pengasuh..alhamdulillah kami dapat pengasuh yang sangat baik dan memahami..masa anak sulung masuk wad, pengasuh sanggup jaga satu malam si adik…masa anak demam pulak, suami jangan nak berangan tidur cukup..kalau boleh setiap satu jam jerlum anak..monitor suhu 24 jam..bahaya bila anak2 kecil demam panas..bila kahwin dengan nurse, automatik suami akan pandai jd jururawat untuk anak-anak..

Kerja Shift

9. Jadual @ Roster yang memenatkan..
Bagi saya ada dua jadual yang boleh dikatakan memerlukan pertolongan suami..
Pertama..> contoh bilamana hari ni isteri shif petang dan keesokkannya shif pagi..(bg kami umah yg jarak 13km je ke hospital ok sikit berbanding kwn2 isteri yg rumah nye jarak yg sgt jauh dgn hospital..perjalanan mkn masa sejam..sejam lebih pon ade)Bila ada pesakit masuk ke,ada meninggal time nak balik..memang menguji kesabaran cik2 misi time tu..??..Kalau boleh ,kite tidurkan dulu anak sebelum isteri sampai..kalau anak xnak tido, kite jagakan dulu anak bagi isteri rehat..lagi dia penat bilamana dia dalam fasa breastfeed anak..kalau sempat pam susu kt wad alhamdulillah..kalau x, bile sampai rumah mmg nampak isteri penat & dalam keadaan menahan sakit breast engogement..kadang2 dekat wad nak pam susu xsempat sebab wad terlampau sibuk..Kebiasaannya lepas bersihkan diri,isteri mesti nak pam susu sekejap..utk ebm..syg kalau tak pam..jadi stress bila buka peti ais, stok susu dah kurang..bila stress, kuantiti susu boleh turun..masa ni la suami kena main peranan..kena layan anak2 dulu..bese anak pon same nk menyusu bile nampak umi nye..sebelah menyusu..sebelah lagi pam..suami mesti tlg mse ni ye..setting alat2 pam sume.isteri xde la stress bile suami sentiasa support dalam penyusuan anak…bab susu nanti saya sambung kemudian.

Yang kedua..> Bila shif malam jatuh hari jumaat dan sabtu..automatik isteri akan balik pagi sabtu dan ahad..
Balik dalam keadaan anak masih tidur lagi tak ada masalah..bimbangnye anak2 dah terjaga tunggu ibunya balik..pernah juga saya suruh isteri tidur dulu dekat wad, tengahari baru balik..(pernah la sekali dua)..untuk dapatkan rehat yg cukup…kadang2 bawa anak2 keluar pergi jalan2 dulu..bagi isteri rehat secukupnya dulu sebab dah satu malam berjaga..jangan kata isteri kuat tidur pula..(kalau ade yg kate isteri kuat tdo maknanya masih tak faham tugas isteri)..bagi yg tempat kerja jauh..ambil masa perjalanan lebih setengah jam, lebih baik tidur/rehat dulu atau suami yg hantarkan..tak digalakkan memandu dalam keadaan mengantuk..ingatlah keluarga yg tersayang tp kadang2 ade situasi yg xboleh dielakkkan yg memang perlu diri sendiri drive ke tempat kerja even tempat kerja sgt jauh..ape pon semoga Allah sentiasa memelihara kita walau dimana kita berada..aamiin..

10. Check up isteri atau anak..yang ni bukan utk suami nurse sahaja..untuk semua suami yg bakal menerima cahaya mata pertama atau kedua atau ketiga dan seterusnya..kalau boleh temankan isteri check up.. untuk nurse, cabaran dia lepas shif malam ada appoiment..dengan mengantuknya lagi..nak kena tunggu que lagi..time tunggu que tu la dia nak tersengguk-sengguk..kan bagus kalau ada bahu untuk bersandar..mesti isteri rasa berbesar hati bila ada suami temankan..banyak kebaikkan bila suami temankan.. isteri kadang2 bukan ingat semua apa yang doktor bagitahu..bila ada masalah contoh hb kurang, kencing kotor,ada masalah lain ke, tak da la isteri rase keseorangan..ada la jugak tempat untuk meluah..kalau boleh suami follow up selalu..jangan sampai berapa bulan dah kandungan pun tak tahu..bila appoiment seterusnya pun tak tahu..lagi bangga isteri kalau si suami dapat pergi appointment anak tanpa bantuannya..nurse yang periksa anak pun rasa kagum kalau si ayah dapat jawab soalan tentang perkembangan anak2..makesure jangan tergagap-gagap time jawab..hihi….so, si suami berkorbanlah sedikit dan pergilah temankan isteri pergi check-up..ia sangat berharga bagi isteri walaupun mungkin kita tak sedari..

Sekadar itu sahaja yg saya dpt kongsikan pengalaman..tak kira la isteri kerja nurse ke, cikgu ke, doktor ke, saling memahami antara satu sama lain sangat penting..bersabar dgn isteri dan anak2 insyaAllah rumahtangga kita akan bahagia..jangan lupa berdoa kpd Allah semoga urusan kita semua dipermudahkan..


‘Lemas’ Dalam Udara Jerebu, Ustaz Ni Sarankan Ramai-ramai Beristighfar. Kerana Ucapan Itu Sangat Istimewa!

Situasi berjerebu yang belum pulih sepenuhnya ini tentu membimbangkan kita sebagai ibu ayah. Apatah lagi disebabkan jerebu ini kesihatan keluarga kita terganggu, ada yang batuk, selesema, lelah, kegatalan dan sebagainya. Semahunya kita berharap agar masalah jerebu ini segera dapat diselesai sepenuhnya bila turunnya hujan.

Lantaran itu, selain usaha yang dijalankan oleh pihak tertentu dengan melakukan pembenihan awan. Molek kiranya kita juga sama-sama berusaha dan berdoa agar situasi ini kembali pulih sepenuhnya dengan cara yang dikongsikan di akaun facebook Ustaz Iqbal Zain Al-Jauhari, diharapkan semua antara kita dapat lakukannya untuk kebaikan bersama.

MENGHILANGKAN MASALAH JEREBU

Jerebu ni boleh hilang dengan banyak cara. Salah satu caranya ialah dengan hujan. Persoalannya bagaimana nak hujan turun?

Selain usaha pembenihan awan, al-Quran mengajarkan langkah yang paling mujarab untuk bagi hujan turun iaitu dengan memperbanyakkan ISTIGHFAR.

Ilmu ini diambil terus dari Al-Quran, Surah Nuh, ayat 10 hingga 12 yang bermaksud, ” Maka aku katakan kepada mereka: “Mohonlah ampun kepada Tuhanmu, sesungguhnya Dia adalah Maha Pengampun, nescaya Dia akan mengirimkan hujan kepadamu dengan lebat. dan membanyakkan harta dan anak-anakmu, dan mengadakan untukmu kebun-kebun dan mengadakan untukmu sungai-sungai.”

Maka perbanyakkanlah beristighfar…

أستغفر الله العظيم
أستغفر الله العظيم
أستغفر الله العظيم

Ye, betul. Kalau kita semua pakat-pakat ramai-ramai ucap istighfar, insyaAllah hujan akan turun dengan banyaknya.

Bila hujan turun, hilanglah jerebu ini. InsyaAllah.

Istighfar ni bukan saja boleh menurunkan hujan, tapi ada lagi 4 khasiat yang sangat istimewa :

❤ Kalau kita nak kaya, banyakkan membaca istighfar. InsyaAllah, Allah akan menambahkan harta benda kita.

❤ Kalau kita nak anak, banyakkan membaca istighfar. InsyaAllah, Allah akan meramaikan anak pinak kita.

❤ Kalau kita nak tanaman kita tumbuh dengan subur, banyakkan membaca istighfar. InsyaAllah, Allah akan menumbuhkan tanam-tanaman kita dengan subur.

❤ Kalau kita di musim kemarau pula, sungai mungkin kering, maka banyakkan membaca istighfar. InsyaAllah, sungai akan kembali mengalir.

Jom kita amalkan istighfar, tidak kira masa, tidak kira ketika. Jadikan ia wirid di bibir kita.

Masa kemas rumah, istighfar. Masa memasak, istighfar. Masa drive, istighfar. Masa main, istighfar. Masa berehat, istighfar.

Kalau kita tak dapat pun 5 kelebihan istighfar seperti yang saya tulis di atas, sekurang-sekurangnya, dosa kita akan diampunkan oleh Allah SWT.

Bukankah istighfar itu permohonan ampun?

Oleh : Hamba Allah


Bunga Citra Lestari Luah Isi Hati Sebelum Menyanyi Lagu Memori Buat Arwah Suami

“Setiap hari bangun tidur hanya menangis hanya untuk mulakan hari supaya saya boleh tersenyum.”

Ini adalah antara luahan isi hati penyanyi dan pelakon Bunga Citra Lestari (BCL) setelah kehilangan suami tercinta Ashraf Sinclair.

Luahan hati Bunga Citra Lestari itu penuh emosi itu membuatkan ramai yang sebak di konsert BCL Blossom Intimate di Kuala Lumpur Convention Centre (KLCC) malam tadi.

INGAT WANITA PALING BAHAGIA, BCL LUAH ISI HATI

Lebih menyedihkan lagi, ketika  persembahan turut memaparkan koleksi foto momen indah Bunga bersama Allahyarham suaminya, Ashraf Sinclair.

Menurutnya yang mesra disapa sebagai BCL, lagu tersebut terhasil daripada semua memori pahit manis sepanjang 12 tahun bergelar isteri kepada Ashraf.

ANAK BCL TURUT ADA

Selain momen sedih, penonton turut diberi kejutan apabila anak lelaki BCL, Noah Aidan Sinclair tampil menyanyi bersama ibunya untuk lagu terakhir, Dance Tonight.

Bukan sahaja menjadi ‘rapper’ untuk persembahan ibunya, si cilik berusia 12 tahun itu juga lincah menari persis penari profesional sekali gus mengundang sorakan gemuruh penonton.


“Tak Mahu Anak-Anak Ulangi Kesilapan Saya.” Fiza Halim Mahu Anak Fokus Pelajaran, Belum Masanya Untuk Bercinta

Setiap kali Fiza Halim berkongsi wajah dua anak daranya, pasti mendapat perhatian. Manakan tidaknya, kedua-duanya memiliki wajah Yang cantik dan lembut, persis ibu mereka.

Tidak hairanlah Ada yang mengusik kononnya ingin menjadi menantu pelakon berkenaan. Menganggap kata-kata tersebut sekadar gurauan, pemilik nama sebenar Siti Zaidatul Fiza Abd. Halim, 41 memberitahu belum tiba masanya untuk bercakap soal cinta memandangkan kedua-dua anak gadisnya masih berusia belasan tahun.

“Saya mahu mereka fokus kepada pelajaran dahulu dan menyambung ke peringkat yang lebih tinggi. Belum tiba masanya untuk fikir soal cinta.

“Kalau boleh saya tidak mahu mereka ulang kesilapan yang pernah saya lakukan dahulu.

“Apabila bercakap soal cinta ini, semua ibu bapa semestinya akan bersikap tegas untuk kebaikan anak-anak mereka,” kata Fiza ketika dihubungi mStar.

Bagaimanapun, Fiza sedar suatu hari nanti kedua-dua anaknya iaitu Feera Aryanna, 14, dan Feeya Adyrra, 13, pasti akan bertemu pilihan hati mereka sendiri.

Sebagai ibu, Fiza berkata, dia tidak meletakkan sebarang kriteria lelaki yang boleh mendekati anaknya, namun menjadi tanggungjawab buatnya untuk sentiasa memantau pergaulan mereka.

“Apabila mereka dewasa nanti, mereka akan ada kelompok rakan-rakan tersendiri dan mencari pilihan hati yang serasi dengan mereka.

“Saya tidaklah menetapkan sebarang syarat untuk mendekati anak saya, cuma sebagai ibu saya harus pantau pergaulan anak supaya mereka berkawan dengan orang-orang yang baik,” ujarnya.

Bercakap tentang perjalanan kerjaya, kata Fiza jadual hariannya sangat padat sehingga tiada masa untuk diri sendiri.

“Bukan hanya sibuk dengan penggambaran drama, saya juga terlibat dalam perniagaan hartanah selain membuat review dan menjual produk makanan Batang Buruk Asli.

“Jadual saya memang padat sehingga tak sempat hendak berehat panjang. Rumah pun dah jadi macam hotel yang hanya singgah sekejap untuk tidur dan mandi,” ujarnya.

Feera dan Feeya merupakan anak hasil perkahwinan pertama Fiza dengan bekas suami, Ahmed Farriq Zainul Abidin. Jodoh tak panjang, mereka kemudiannya bercerai pada November 2010 selepas hampir empat tahun mendirikan rumah tangga.

Kemudian bekas anggota kumpulan Elite ini berkahwin pula dengan penyanyi Adam pada September 2013 namun hubungan mereka juga tidak kekal lama.

Selepas itu, dia kembali berkahwin dengan seorang duda dua anak, Aizat Al Jefri pada Disember 2016 dan dikurniakan seorang cahaya mata bernama Siti Aleena.Fiza dan Aizat kemudiannya bercerai pada Julai 2019.


Jadikan Peria Amalan Tradisi Dalam Keluarga Untuk Jaga Kesihatan & Kekal Awet Muda!

Umum mengetahui peria mempunyai rasa yang pahit dan bukanlah menjadi pilihan sayuran popular di kalangan anak-anak malah sebahagian orang dewasa juga kurang menggemarinya.

Namun sewajarnya rasa pahit itu harus ditolak ke tepi dek kerana terdapat begitu banyak kebaikkan dan manfaat daripada peria jika dimakan atau diamalkan.

Jadi sebagai ibu yang selalunya mempunyai pengaruh yang kuat dalam pengambilan pemakanan anak-anak dan keluarga, apa kata ajar sedikit demi sedikit untuk seisi keluarga dapat menerima rasa istimewa daripada buah peria tersebut.

Terasa rugi pula jika dilepaskan begitu sahaja, tambah-tambah lagi dikatakan peria sayuran yang bagus untuk penjagaan kesihatan dan dalam masa yang sama menjadi agen melambatkan proses penuaan.

Selain peria boleh dimakan sebagai ulam, ada pelbagai lagi menu atau resipi berasaskan peria ini yang boleh dicuba. Hal ini diamalkan oleh Puan Nurafiza Mahmud atau mesra disapa Cik Oya apabila tekaknya terasa mual, pasti akan disediakan jus epal bersama peria katak.

Apa yang bagus tentang jus ini adalah Ianya boleh menghilangkan rasa muak di tekak cik oya. Jus ni memang pahit sedikit.

Kebaikan peria katak:

+ mengatasi deabitis
+ menurunkan berat badan
+ menjaga kesihatan mata
+ memperlambatan pertumbuhan sel kancer
+ kulit lebih cantik dan awet muda

Disarankan
Untuk yang baru berjinak jinak untuk kurus dan cantik. Cik oya sarankan mulakan dahulu dengan jus epal hijau bersama halia setiap pagi.

Selain itu melalui perkongsian Puan Shafinaz Shafie pula dia amalkan makan peria untuk lancarkan darah haidnya.

Korang kena cuba amalkan minum air buah peria atau makan sebagai ulam…tak perlu membazir duit… Sebelum ni fynaz ada masalah 3 4 bulan tak datang priod…. Kadang2 boleh kira dalam setahun brapa kali je datang priod… Lepas amal jus peria ni… Alhamdulillah tiap2 bulan datang… Lagi2 orang yang ada OVARIAN CYST macam fynaz.. Sangat2 bagus Sebab dia membantu mengecutkan pertumbuhan cyst…. Paling bagus dia adalah ANTICANCER! ! ! Dan mengawal kestabilan gula dalam darah..

Selain dari tu.. Korang yang nak cantik dan awet muda.. mmg wajib minum… sebab setiap 100g BUAH PERIA mengandungi 120ml VITAMIN C! Tak perlu cucuk2 dah… sebab tu orang dulu2 cantik semula jadi..

Untuk yang ingginkan bentuk badan yang langsing…buah peria memang bagus untuk pencernaan.. Tak tipu tau.. Fynaz minum.. Mmg takda masalah sembelit… Lancar je dia pegi.. banyak lagi khasiat dia..

Nak Amal Buat begini

➡Cara fynaz.. Korang bland je skali dengn biji2.. Biarkan beberapa minit.. Hampas dia akan naik atas mcm dalam gambar tu…. Korang buang hampas.. Baru tapis.. Then boleh minum… Boleh juga campur dengan apple..klu taknak pahit sangat. Boleh buang biji dia dulu baru bland…. Kalau tak silap.. Kapsul buah peria pon dah ada jual skarang.. Korang yang tak tahan pahit.. Boleh la Try kapsul tu…
(paling bagus minum pada waktu datang priod… Minum untuk sbulan skali sudah memadai) tidak digalakkan minum hari2..

Manakala ini pula perkongsian daripada Mohd Fauzi Abdul Rahman, pengidap kencing manis menjadikan peria sebagai penawar bagi mengawal bacaan gula dalam darahnya stabil. Dia juga turut berkongsi amalannya untuk sama-sama dimanfaatkan.

Buat ubat kencing manis plak…Raya makan tak hingat…check darah baru ni 13.0 oiii…dan dan lemah badan… pada yg ada kencing manih mai kita buat ubat ni dan amal minum 2 kali sehari pagi bgn tidoq sebelum mkn apa2 kena secawan dulu pastu mlm nak tidoq boh secawan…ok mai nak bagi resepi dia.

Bahan-bahan:
Buah peria hat kecik2 tu dlm 3 biji
Halia dalam 4 ulas besaq ibu jari
Lemon dlm 4 biji

Cara2
1. Baca Bismillahitawakkaltualallah

2. Potong halus peria dan halia tue

3. Perah lemon
4. Masukkan air secukupnya

5. Masuk dalam blender blend sampai halus

6. Pastu perah dan buang hampas dia ayer dia tapis dan boh dalam botoi simpan dlm peti ais bila nak guna ambik secawan.


Terkini: Peningkatan Kes Covid, 298 Sekolah Di Daerah Petaling Ditutup Bermula Esok!

Menurut kenyataan media Kementerian Pendidikan Malaysia, memaklumkan bahawa semua sekolah di kawasan zon merah di Petaling, Selangor, akan ditutup bermula 12 Oktober 2020 sehingga 25 Oktober 2020.

Ini melibatkan sebanyak 298 buah sekolah di seluruh daerah Petaling. Bilangan ini merangkumi sekolah rendah dan menengah di bawah KPM serta sekolah swasta yang berdaftar dengan KPM.

Senarai sekolah yang ditutup di zon merah daerah Petaling dilampirkan bersama-sama untuk rujukan ibu bapa, penjaga dan warga sekolah. Untuk makluman juga, senarai ini akan dikemaskini dari semasa ke semasa dan akan dimuat naik di portal KPM di www.moe.gov.my dan di platform media sosial rasmi KPM.

PENUTUPAN SEKOLAH DI KAWASAN ZON MERAH DI DAERAH PETALING

Kenyataan akhbar Kementerian Pendidikan Malaysia

BERIKUT SENARAI SEKOLAH YANG TERLIBAT.